title: Geschützwagen Tiger für 17cm Kanonen (SF)

text: Geschützwagen Tiger oli saksalaisten toisen maailmansodan aikana Tiger II -vaunun alustalle suunnittelema 170 mm K72 L/50 -tykillä varustettu telatykki. Laite painoi peräti 58 tonnia. Sen miehistöön kuului kahdeksan miestä: johtaja, ampuja, radisti, ajaja sekä neljä lataajaa. Vaunuja rakennettiin sodan loppuun mennessä vain yksi kokeisiin käytetty kappale, jonka liittoutuneet löysivät saksalaiselta panssarivarikolta. Vaunuun suunniteltiin myös 210 mm kranaatinheitintä. Huippunopeus tiellä oli vain 45 km/h, moottorina oli Maybach HL230P3.


title: Helle (nimi)

text: Helle on nimi, joka Pohjoismaissa ja Virossa esiintyy naisen, joskus miehenkin etunimenä ja ainakin Suomessa myös sukunimenä.


title: Helle (nimi)

text: Suomessa etunimi Helle on vuoden 2009 loppuun mennessä annettu Väestörekisterikeskuksen tietojen mukaan 762 naiselle ja noin 40 miehelle. Helle viettää nimipäivää 27. lokakuuta samoin kuin Helli, Hellä ja HellinSukunimenä Helle oli lokakuussa 2015 Suomessa 804 henkilöllä.


title: Sahara (vuoden 1983 elokuva)

text: Sahara on vuonna 1983 ensi-iltansa sanut Andrew V. McLaglenin ohjaama seikkailuelokuva. Sen pääosia esittävät Brooke Shields, Lambert Wilson, John Mills ja Horst Buchholz. Razzies-gaalassa 1984 Shields nimettiin vuoden huonoimmaksi naispuoliseksi näyttelijäksi. 20 vuotta myöhemmin Lambert Wilson sai pääosan vuoden 2005 Saharasta, elokuvasta, joka perustui Clive Cusslerin kirjaan.


title: Sahara (vuoden 1983 elokuva)

text: Elokuva sijoittuu vuoteen 1927. Kun mieheksi pukeutuneen nuoren naisen (Shields) isä kuolee, hän ottaa isänsä paikan ja kisaa Saharan poikki. Hän päätyy vangiksi Rasouliin, mutta sheikki Jaffar pelastaa hänet. Monia muita vaikeuksia kuitenkin odottaa häntä ennen kuin kisa on ohi.


title: Sahara (vuoden 1983 elokuva)

text: "Video-oppaassa" vuodelta 1994 Asko Alanen kutsuu elokuvaa ”hajanaiseksi hiekkahentuseksi” ja antaa sille kaksi tähteä viidestä, mikä vastaa sanallista arviota ”keskinkertainen”.


title: Mauritiuksen vaakuna

text: Mauritiuksen vaakuna on Mauritiuksen tunnus, joka hyväksyttiin 25. huhtikuuta 1906. Vaakunassa on samat värit kuin maan lipussakin.


title: Mauritiuksen vaakuna

text: Vaakunan kilpi on jaettu neljään osaan. Vasemmalla ylhäällä olevaan kenttään on kuvattu keltainen laiva sinisellä pohjalla (symboloi maan siirtomaaisäntiä). Oikella ylhäällä olevaan kenttään on kuvattu kolme vihreää palmua keltaisella pohjalla (symboloi maan kasvillisuutta, palmujen lukumäärä symboloi maan kolmea riippuvuusaluetta; Agalega-saaret, Cargados Carajos Shoals, Rodrigues). Alhaalla oleviin kenttiin on kuvattu vasemmalle punainen avain keltaisella pohjalla ja valkoinen tähti siniselle pohjalle (symboloivat maan tärkeää strategista asemaa Intian valtamerellä).


title: Mauritiuksen vaakuna

text: Vaakunalla on kaksi kilvenkannattajaa, dodo vasemmalla ja sambarhirvi oikealla. Vaakunan alla lukee maan latinankielinen motto "Stella Clavisque Maris Indici, (Intian valtameren tähti ja avain)".


title: Olkalihas

text: Olkalihas () on kyynärnivelen koukistajalihas. Se on olkaluun alimpien kahden kolmasosan anteriorisella puolella hauislihaksen alla. Olkalihas lähtee hartialihaksen kyhmyn ("tuberositas deltoidea") distaalipuolelta. Se kiinnittyy kyynärluun kyhmyyn ("tuberositas ulnae").


title: Olkalihas

text: Olkaluuta hermottaa lihas-ihohermo.


title: EDGE (Doom)

text: EDGE eli Enhanced Doom Gaming Engine on "Doomille" kehitetty pelimoottori. Sen avulla voi pelata vanhoja "Doom"-pelejä käyttäen pelkästään IWAD-tiedostoa (alkuperäinen *.wad) alkuperäisestä "Doomista". IWAD sisältää kaikki äänet, kentät ja animaatiot, mutta ei tekoälyä. EDGE:n avulla muidenkin on helppo tehdä omia "Doom"-jatko-osia, lisäyksiä ja kenttiä, tai vaikka kokonaan uudenlaisia, mutta EDGE:n rajoissa kulkevia pelejä.


title: EDGE (Doom)

text: EDGE:n ominaisuuksiin kuuluu DDF "Doom Definition Format", jonka avulla on mahdollista esimerkiksi muuttaa erilaisten olioiden ominaisuuksia tai tehdä RTS-skriptejä ("Radius Trigger Scripting") pelin sisälle. Myös kenttiin on mahdollista tehdä muun muassa kaltevia lattioita, eri kulmassa olevia tekstuureita ja sektoreita toisten päälle, mikä ei ollut mahdollista alkuperäisessä "Doomissa". Peliin voi lisätä hyvälaatuiset esimerkiksi MP3-tiedostoformaattia sisältävät musiikit ja äänet. Pelimoottori sisältää myös valo–varjo-systeemin. Nykyinen versio EDGE:stä sisältää myös moninpelimahdollisuuden lähiverkon ja internetin välityksellä. MD2 3D -mallinteet ovat yhteensopivia EDGE:n kanssa.


title: EDGE (Doom)

text: EDGE on GNU GPL lisensoitu vapaa ohjelma.


title: Tapani Kiminkinen

text: Taavi Tapani Kiminkinen (s. 11. marraskuuta 1954 Pylkönmäki) on suomalainen lääkäri, joka on tullut tunnetuksi muun muassa tietokirjailijana ja Yle TV1:n esittämästä sarjasta "Tohtori Kiminkinen".


title: Tapani Kiminkinen

text: Kiminkinen työskentelee terveyskeskuslääkärinä Saarijärven terveysasemalla. Mediassa Kiminkistä kutsutaan usein lempinimellä ”maalaislääkäri”. Televisiosarjan nimestä huolimatta Kiminkinen ei ole väitellyt tohtoriksi, vaan valmistui lääketieteen lisensiaatiksi Helsingin yliopistosta vuonna 1980. Saman vuoden elokuussa hän aloitti työnsä Saarijärven terveysasemalla.


title: Tapani Kiminkinen

text: Kiminkinen oli mukana perustamassa Saarijärvellä vuodesta 2001 järjestettyä Kirmot-kulttuuritapahtumaa ja on tapahtumaa järjestävän Art Lumperoinen ry:n puheenjohtaja.


title: Tapani Kiminkinen

text: Tammikuussa 2009 Yle TV1 alkoi esittää tv-sarjaa "Tohtori Kiminkinen", jossa seurataan Kiminkisen työtä terveysasemalla. Hänellä on myös oma radio-ohjelma Radio Keski-Suomessa. Hän kirjoittaa myös kolumneja Kotilääkäri-lehteen.


title: Tapani Kiminkinen

text: Heikki Hilander on esittänyt sarjassaan "Hilander-TV" tohtori Kimittäjää, joka on parodia Tapani Kiminkisestä.


title: Tapani Kiminkinen

text: Suomalainen Lääkäriseura Duodecim on myöntänyt Kiminkiselle Konrad ReijoWaaran palkinnon vuonna 2004. Vuonna 2009 Jade-lehti valitsi hänet Vuoden Sydänvaikuttajaksi. Suomen Kipu ry on myöntänyt Kiminkiselle Vuoden Auttaja -palkinnon tunnustuksena potilaiden eteen tehdystä pitkäjännitteisestä työstä.


title: Turbo (suku)

text: Turbo on meressä elävien kotiloiden suku. Siihen kuuluu ainakin seitsemän lajia. Suku on saanut nimensä latinan hyrrää merkitsevästä sanasta. Niillä on paksu kuori, jonka sisäpinnalla hohtaa helmiäinen. Suurin laji on "Turbo marmoratus". Se voi kasvaa halkaisijaltaan 25-senttiseksi ja painaa yli kaksi kiloa.


title: Turbo (suku)

text: "Turbo"-suvun kotiloita suositaan meriakvaarioissa, koska ne syövät tehokkaasti ei-toivottuja leviä. Akvaariokaupassa suosituin laji on "Turbo fluctuosus", joka on kotoisin Meksikonlahdelta. Erakkoravut käyttävät usein turbokotiloiden kuoria asuntoinaan.


title: Bob Essensa

text: Robert Earle ”Bob” Essensa (s. 14. tammikuuta 1965 Toronto, Ontario) on kanadalainen entinen ammattilaisjääkiekkoilija. Hän pelasi 12 kautta maalivahtina NHL-liigassa, ja työskentelee nykyään Boston Bruinsin maalivahtivalmentajana.


title: Bob Essensa

text: Essensa aloitti pelaamisen Henry Carr High Schoolin joukkueessa ja jatkoi sen jälkeen Yhdysvalloissa Michigan State Universityssa. Winnipeg Jets varasi lupaavan maalivahdin vuoden 1983 numerolla 69 jo ennen hänen astumistaan yliopistoon. Jo ensimmäisellään yliopiston jääkiekkokaudellaan hänet valittiin CCHA:n All Star -joukkueeseen. Neljän yliopistovuoden aikana Essensa voitti sekä CCHA:n että NCAA:n mestaruuden. Valmistuessaan vuonna 1987 hänen nimissään oli nollapelien ja päästettyjen maalien keskiarvon ennätykset.


title: Bob Essensa

text: Ennen siirtymistään NHL:ään Essensa pelasi täyden kauden ammattilaisena AHL-liigassa. Kaudella hän pääsi debytoimaan NHL:ssä. Valtaosan kaudesta hän kuitenkin vietti Winnipegin farmijoukkueessa IHL-liigan Fort Wayne Kometsissa. Seuraavaksi kaudeksi Essensa vakiinnutti paikkansa Winnipegin kakkosmaalivahtina ja palkittiin kauden parhaana tulokasmaalivahtina.


title: Bob Essensa

text: Essensa jatkoi kehittymistään ja hänestä tuli pian Winnipegin ykkösmaalivahti. Kaudella Essensa pelasi liigan eniten nollapelejä ja oli ehdokkaana Vezina Trophyn ja William M. Jennings Trophyn voittajaksi. Seuraavalla kaudella hän pelasi vielä paremmin, mutta kaudella Winnipeg romahti ja seura myi huonosti pelanneen maalivahtinsa Detroit Red Wingsiin vaihdossa Tim Cheveldaeen ja Dallas Drakeen.


title: Bob Essensa

text: Detroitissa Essensa ei saanut haluamaansa peliaikaa Mike Vernonin ja Chris Osgoodin ollessa joukkueessa, ja hän joutui viettämään kaksi kautta pääasiassa farmiliigoissa. Detroit myi Essensan Edmonton Oilersiin vuonna 1996, missä hän pelasi ensin Curtis Josephin ja sitten Tommy Salon varamaalivahtina yhteensä kolme kautta. Sopimuksen päätyttyä hän palasi vapaana agenttina yhden kauden sopimuksella Winnipegin seuraajaan, Phoenix Coyotesiin varamaalivahdiksi Sean Burkelle.


title: Bob Essensa

text: Kaudeksi Essensa teki sopimuksen Vancouver Canucksin kanssa, jossa hän pelasi alkukauden Félix Potvinin varamiehenä. Canucks myi Potvinin kauden aikana pois, ja Essensa sai viedä joukkueen ensimmäistä kertaa pudotuspeleihin viiteen vuoteen. Uransa viimeisen kauden Essensa pelasi Martin Bironin varamaalivahtina Buffalo Sabresissa, minkä jälkeen hän lopetti maalivahdinuransa.


Puuvartisten kasvien menestymisvyöhykkeet kertovat lähinnä puiden ja pensaiden kestävyydestä eri alueilla. Vyöhykejako ei kerro esimerkiksi perennoiden ja yksivuotisten kasvien kestävyydestä. Tietoa tarvitaan, jotta voitaisiin valita juuri kyseisellä alueella kestävät kasvit. Kasvit saattavat kuitenkin menestyä pohjoisemmillakin alueilla, jos kasvupaikka on suojaisa.


title: Puuvartisten kasvien menestymisvyöhykkeet

text: Vyöhykkeet ovat joka maassa erilaiset, mutta ne määritellään samantyyppisten ilmastollisten asioiden perusteella. Menestymisvyöhykkeeseen vaikuttavat muun muassa kasvukauden pituus, talven kylmyys ja lämpösumma.


text: Suomessa vyöhykkeitä on kahdeksan, joista ensimmäinen jakautuu a- ja b-alueisiin. Niitä merkitään roomalaisin numeroin.


text: Ruotsissa menestymisvyöhykkeitä on myös kahdeksan. Vyöhyke I on ilmastoltaan leudoin ja vyöhyke VIII ankarin. Ruotsin tunturialueet eivät sisälly mihinkään vyöhykkeeseen, joten ne muodostavat tavallaan yhdeksännen kasvuvyöhykkeen. Ensimmäisen menestymisvyöhykekartan laati Sveriges Pomologiska Förening (SPF, nykyisin Riksförbundet för Svenska Trädgård) vuonna 1910. Tästä kartasta on tullut klassikko, ja sen tietoja on tarkennettu vuosien mittaan. Kartan ovat hyväksyneet yleisesti niin harrastelijat kuin ammattilaisetkin.


text: Suomen ja Ruotsin vyöhykkeet poikkeavat toisistaan numeroinniltaan. Ruotsin vyöhyke V vastaa Suomen vyöhykettä III.


title: OpenMPT

text: OpenMPT (aikaisemmin Modplug Tracker) on tracker-ohjelmisto Windowsille. Alun perin sen on tehnyt Olivier Lapicque vuosina 1997–2003. Ohjelma on ohjelmoitu C++:lla. Se oli alun perin Modplugin-niminen liitännäinen selaimille modulejen kuunteluun sivustoilla. Modplug Player ja Modplug Tracker kehittyivät myöhemmin siitä. OpenMPT on ilmainen ohjelmisto, joka on saatavilla BSD-lisenssillä (ennen GNU GPL-lisenssillä). Vaikka ohjelman alusta on Windows, kehittäjät ovat pyrkineet huolehtimaan, että se toimii myös Linuxissa Wine-rajapinnan avulla.


title: OpenMPT

text: Olivier Lapicque lopetti vuoden 2004 alussa Modplug Trackerin kehittämisen ja julkaisi ohjelmansa lähdekoodin. Ohjelmaa on siitä lähtien kehittänyt nimellä OpenMPT ryhmä tracker-muusikoita ja ohjelmoijia SourceForgessa (nykyään Johannes Schultz ja Jörn Heusipp).


title: OpenMPT

text: Aikaisempien trackerien ollessa DOS-pohjaisia, on OpenMPT:ssä Windowsin ominaisuuksia, kuten puunäkymä tiedostoille, MDI-käyttöliittymä ja raahaa-ja-pudota-ominaisuus. Ohjelma pystyy avaamaan ja tallentamaan ProTrackerin MOD-, Scream Trackerin S3M-, Fast Trackerin XM-, Impulse Trackerin IT- ja OpenMPT:n MPTM-tiedostoja. Nykyään ohjelmassa on mahdollista käyttää VST-plugineja ja stereo-ääninäytteitä. OpenMPT on siis eräänlainen synteesi 1990-luvun suosituimmista trackereistä ja samalla se sisältää monia uudemman sukupolven musiikkiohjelmien ominaisuuksia.


title: U Can’t Touch This

text: U Can’t Touch This on yhdysvaltalaisen hiphop-artistin MC Hammerin kappale. Kappaleesta on tullut myös Crazy Frog -versio, joka on julkaistu levyllä "Crazy Christmas Edition". U Can't Touch This on MC Hammerin tunnetuin kappale.


title: U Can’t Touch This

text: Single nousi Suomen virallisen listan sijalle 2.


title: Gloucesterin tuomiokirkko

text: Gloucesterin tuomiokirkko eli Pyhän Pietarin sekä Pyhän ja Jakamattoman Kolminaisuuden tuomiokirkko "(the Cathedral Church of St Peter and the Holy and Indivisible Trinity)", on pääosin vuosina 1089–1499 rakennettu kirkkorakennus Gloucesterissa, Lounais-Englannissa. Alkuaan luostarikirkkona toiminut rakennus on 130 metriä pitkä ja 44 metriä leveä ja sen neljällä fiaalilla (pienoistornilla) varustettu keskitorni kohoaa maamerkiksi 69 metrin korkeuteen. Satojen vuosien ajan täydennetyssä ja muokatussa rakennuksessa voi nähdä kaikki Englannin keskiaikaiset rakennustyylit ja se on ainutlaatuisen huomattava nähtävyys maan romaanisesta ja goottilaisesta arkkitehtuurista.


title: Gloucesterin tuomiokirkko

text: Kirkon keski- ja sivulaivat, kuorin alapuolinen krypta ja kapitulisali edustavat anglo-normaanilaiseksi (Norman) kutsuttua romaanista tyyliä, keskilaivan holvit ovat varhaisgotiikkaa (Early English style), eteläinen poikkilaiva ja Edvard II:n muistomerkki ovat täysgotiikkaa (Decorated style) kun taas kuorin ikkunaruususto, luostarin ristikäytävät ja etelänpuoleinen sisäänkäynti ovat hienoja ja varhaisimpia esimerkkejä englantilaisesta myöhäisgotiikasta (Perpendicular style).


title: Gloucesterin tuomiokirkko

text: Henrik III kruunattiin kirkossa vuonna 1216. Edvard II haudattiin sinne vuonna 1327. Gloucesterin hiippakunta perustettiin vuonna 1541, jolloin kirkko sai katedraalin aseman. Sir George Gilbert Scott suunnitteli katedraaliin monia korjauksia, joista osa toteutettiin hänen 1878 tapahtuneen kuolemansa jälkeen.


title: Harri Lidsle

text: Harri Christer Lidsle (s. 25. tammikuuta 1969 Kaarlela) on suomalainen tuubisti. Hän aloitti musiikkiharrastuksensa pasunistina, mutta vaihtoi pian tuubaan. Hän opiskeli Helsingissä Eino Takalo-Eskolan johdolla. Useat säveltäjät ovat kirjoittaneet teoksia Lidslelle. Muun muassa Kalevi Ahon tuubakonsertto on sävelletty hänen aloitteestaan. Lidsle oli saanut jo vuonna 1995 kansainvälistä huomiota Aleksandr Arutjunjanin tuubakonserton kantaesityksen johdosta.


title: Harri Lidsle

text: Lidsle valittiin Lieksan vaskiviikoilla 1997 vuoden vaskisoittajaksi. Hän on työskennellyt myös orkesterimuusikkona Sinfonia Lahdessa sekä Lieksan vaskiviikon taiteellisena johtajana.


title: Victor Sganzin

text: Victor Sganzin (k. 1841) oli ranskalainen meriupseeri ja eläintieteilijä.


title: Victor Sganzin

text: Sganzin oli "Sainte Marien" kapteeni ja tutki Madagaskarin eläimistöä 1831–1832. Hänen sanotaan nähneen jättiläismäisen munankuoren puolikkaan, jota alkuasukkaat käyttivät maljana. Nämä eivät suostuneet myymään sitä hänelle, joten hän piirsi siitä kuvan ja lähetti sen 1840 Kapkaupungissa asuneelle Jules Verreauxille. Alkujaan amiraali Étienne de Flacourtilta vuodelta 1658 peräisin oleva tarina kertoo suuresta linnusta, joka muni strutsinmunan kaltaisia munia syrjäisiin paikkoihin. Kyseessä saattoi olla sukupuuttoon kuolleen norsulinnun ("Aepyornis maximus") muna.


title: Victor Sganzin

text: Sganzin nimesi linnuista madagaskarinkehrääjän ("Caprimulgus madagascariensis") vuonna 1840.


title: Johan Remen Evensen

text: Johan Remen Evensen (s. 16. syyskuuta 1985) on norjalainen entinen mäkihyppääjä.


title: Johan Remen Evensen

text: Mäkihypyn maailmancupissa Evensen kilpaili kaudesta 2008–2009 alkaen. Ainoan maailmancupin osakilpailuvoittonsa Evensen saavutti Vikersundissa kaudella 2010–2011 jaettuaan sen Gregor Schlierenzauerin kanssa. Lisäksi hän sijoittui kahdesti toiseksi ja kolme kertaa kolmanneksi.


title: Johan Remen Evensen

text: Ensimmäisissä arvokilpailuissaan Liberecissä 2009 Evensen oli Norjan joukkueen mukana saavuttamassa hopeaa joukkuemäestä. Normaalimäessä hän oli 27:s ja suurmäessä 30:s. Vancouverin olympialaisissa 2010 hän sijoittui suurmäessä 15:nneksi ja joukkuekilpailussa Norjan joukkueen mukana pronssille. Planican lentomäen MM-kilpailuissa 2010 Evensen oli joukkuekilpailussa hopealla ja henkilökohtaisessa kilpailussa 18:s. Oslon MM-kilpailuissa 2011 hän oli suurmäessä 14:s ja suurmäen joukkuekilpailussa Norjan joukkueen mukana hopealla.


title: Johan Remen Evensen

text: Evensen hyppäsi 11. helmikuuta 2011 Vikersundin lentomäestä mäkihypyn maailmanennätyksen 246,5 metriä. Ennätys pysyi Evensenillä neljän vuoden ajan, ennen kuin Peter Prevc hyppäsi samasta mäestä 250,0 metriä.


title: Johan Remen Evensen

text: Seuratasolla Evensen edusti Molde og Omegn Idrettsforeningia.


title: Johan Remen Evensen

text: Evensen ilmoitti lopettavansa uransa helmikuussa 2012 viikkoa ennen Vikersundin lentomäen MM-kilpailuja paino-ongelmien ja huonosti sujuneen kauden takia.


title: Hintsanen Party Project Vol. 1

text: Hintsanen Party Project Vol. 1 on suomalaislaulaja Sami Hintsasen esikoisalbumi. Se julkaistiin 11. maaliskuuta 2009.


title: Gallienuksen riemukaari

text: Gallienuksen riemukaari (, ) on antiikin aikainen riemukaari Roomassa. Se oli alun perin Porta Esquilina -niminen portti Serviuksen muurissa. Portin muutti riemukaareksi vuonna 262 roomalainen ritari Marcus Aurelius Victor. Se omistettiin keisari Gallienukselle ja hänen vaimolleen Cornelia Saloninalle.


title: Gallienuksen riemukaari

text:
Riemukaaren piirtokirjoituksessa lukee:
eli "Aurelius Victor, suurenmoinen mies, [omistaa tämän riemukaaren] täydellä antaumuksella pyhälle Cornelia Saloninalle ja Gallienukselle, kaikista inhimillisimmälle keisarille, jonka voittamattoman hyvyyden ylittää ainoastaan hänen velvollisuudentuntonsa."


title: Izabel Varosa

text: Izabel Varosa on japanilainen melodinen visual-kei yhtye, joka perustettiin kesäkuussa vuonna 2004. Sen perustivat kitaristit Chihiro ja Kazui. Myöhemmin kokoonpanoon liittyi vokalisti Hikaru ja rumpali Fu~ma. Izabel Varosa aloitti virallisen toimintansa lokakuussa.


title: Izabel Varosa

text: Yhtye solmi vuonna 2005 sopimuksen Applause Recordsin kanssa, joka tuotti myös Lareine-nimisen yhteen levyt, joissa Kazui ja Fu~ma olivat roudareina. Izabel Varosa ja Lareine esiintyivät usein yhdessä, ja näin Izabel Varosa sai suosiota myös Lareinen faneilta.


title: Izabel Varosa

text: Maaliskuussa basistin Emiyn yhtye Yuda hajosi, ja hän liittyi virallisesti Izabel Varosaan. Saman kuukauden aikana he julkaisivat "Kyoun", ensimmäisen maxi-singlensä. Kesäkuussa yhtye julkaisi mini-albuminsa, lokakuussa toisen maxi-singlensä ja kahden kappaleen erityisen singlen "Imitation Mercy/Seasonal Wind", jota jaettiin keikoilla.


title: Izabel Varosa

text: 15. päivä marraskuuta Izabel Varosa piti ensimmäisen oneman-konserttinsa Holiday Shinjukulla. Samana päivänä rumpali Fu~ma ilmoitti, että lähtisi yhtyeestä. Yhtye ei löytänyt pysyvää paikkaajaa, mutta Enju (ex-miraleta) toimi heidän väliaikaisena support-rumpalinaan. Yhtye jatkoi toimintaansa vaikka täyttä virallista jäsenistöä ei ollut.


title: Izabel Varosa

text: Kesäkuussa 2006 yhtye julkaisi uuden singlensä ja ensimmäisen minialbuminsa, jossa oli PV'itä mukana.


title: Izabel Varosa

text: Yhtye suunnitteli julkaisevansa elokuussa ensimmäisen täyspitkän albumin, mutta kaksi viikkoa ennen albumin julkaisua konsertissaan Holiday Shinjukulla (2. syyskuuta) Chihiro, Emiy ja Hikaru ilmoittivat jättävänsä yhtyeen, jolloin jäljelle jäi vain Kazui. Albumia ei julkaistu. Kazui ei ole ilmoittanut aikooko etsiä uusia jäseniä lähteneiden tilalle, vai lopettaako bändin kokonaan.


title: Mikuláš Konopka

text: Mikuláš Konopka (s. 23. tammikuuta 1979 Rimavská Sobota) on slovakialainen entinen kuulantyöntäjä.


title: Mikuláš Konopka

text: Konopkan ennätys kuulantyönnössä on 20,66 metriä, jonka hän työnsi Ostravassa vuonna 2001. Hallissa Konopkan ennätys on vuoden 2007 sisäratojen EM-kisoissa työnnetty 21,57 metriä, joka on samalla Slovakian halliennätys. Konopka voitti kyseisistä kisoista kultamitalin.


title: Mikuláš Konopka

text: Konopka sijoittui Ateenan olympialaisissa 2004 kymmenenneksi. Madridin sisäratojen EM-kilpailuissa 2005 hän oli kuudes ja saman vuoden Helsingin MM-kisoissa yhdestoista. Vuonna 1997 hän sai junioreiden EM-hopeaa ja 1998 hän voitti juniorien maailmanmestaruuden.


title: Mikuláš Konopka

text: Konopka voitti sisäratojen EM-pronssia vuonna 2002, mutta jäi kiinni dopingista ja sai kahden vuoden kilpailukiellon. Toukokuussa 2008 Konopka jäi toisen kerran kiinni dopingista. Näin ollen hänelle langetettiin elinikäinen kilpailukielto.


title: Tarraco

text: Tarraco oli roomalaisvallan aikana Pyreneiden niemimaan merkittävimpiä kaupunkeja. Nykyinen Tarragonan kaupunki sijaitsee muinaisen Tarraconan paikalla. Scipio Africanuksen johtamat joukot valtasivat Tarracon 218 eaa. Sen merkitys kasvoi hiljalleen, ja Julius Caesar nimesi sen "coloniaksi" kansalaissodan aikaisesta uskollisuudesta. 200-luvulla tapahtuneiden frankkien hyökkäysten jälkeen Tarraco menetti poliittista merkitystään, ja sen paikalle kehittyi myöhemmin Tarragonan kaupunki. Tarraco oli rakennettu kukkulalle, jonka huipulla olivat hallinnolliset alueet ja rakennukset. Tarraco liitettiin vuonna 2000 Unescon maailmanperintöluetteloon.


title: Tarraco

text: Tarracon paikalla oli todennäköisesti ensimmäisen vuosituhannen eaa. alussa joonialaisten perustama kauppa-asutus. Iberit olivat perustaneet paikalle Kesse-nimisen asutuskeskuksen viimeistään 400-luvun eaa. lopuun mennessä. Scipio Africanus valtasi ja linnoitti sen vuonna 218 eaa. toisen puunilaissodan aikana estääkseen Hannibalin vahvistusjoukkojen saapumisen Karthagosta. Rooman vaikutusvalta vahvistui 217 eaa., kun roomalaiset tuhosivat karthagolaisten laivaston Ebrojoen suulla käydyssä taistelussa.


title: Tarraco

text: Tarraco oli tärkeä tukikohta, kun roomalaiset valtasivat koko Pyreneiden niemimaan. Tarraco kasvoi nopeasti toisella ja ensimmäisellä vuosisadalla eaa., ja siitä tuli Cartago Novan kanssa Hispania Citeriorin merkittävimpiä kaupunkeja. Julius Caesar keräsi täältä itselleen joukkoja Pompeiusta vastaan käydyn sodan aikana. Julius Caesar myönsikin Tarracolle sen uskollisuudesta "colonian" statuksen, ja niin kaupunki sai nimekseen Colonia Iulia Urbs Triumphalis Tarraco.


title: Tarraco

text: Tarraco oli vuosina 26–25 eaa. Rooman valtakunnan keskuspaikka, kun keisari Augustus asui siellä ja johti sieltä sotaretkiä cantabrialaisia ja asturialaisia heimoja vastaan. Tarracosta tuli keisarin läsnäolon ansiosta Hispania Citeriorin pääkaupunki, ja samasta syystä siellä toteutettiin useita merkittäviä rakennusprojekteja. Siellä vieraili Rooman keisareista Augustksen lisäksi muun muassa Hadrianus, ja siellä pidettiin useita kokouksia, joissa tapasivat Pyreneiden niemimaan alueen virkamiehiä. Kristinusko saapui Tarraconaan aikaisin, ja legendan mukaan itse Paavali olisi tuonut sen kaupunkiin.


title: Tarraco

text: Muiden Hispanian kaupunkikeskusten tavoin Tarraco kärsi 200-luvun puolivälissä frankkien hyökkäyksistä. Kaupungin asuinalue tuhoutui vuonna 260. Diocletianuksen perustaman tetrarkian aikana 200-luvun lopulla Tarraco elpyi ja sitä uudelleenrakennetiin aina 300-luvun alkupuoliskolle asti. Tarraco menetti samoihin aikoihin asemansa provinssin pääkaupunkina, kaupunki säilyi kuitenkin kirkollisena keskuksena ja sen satama toimi muslimien saapumiseen asti. Tarracosta tuli osa Al-Andalussta vuonna 714. Koska se sijaitsi kristityn Euroopan ja muslimien Al-Andalusin raja-alueella, seuraavien vuosisatojen aikana siellä tapahtui useita verisiä yhteenotoja. Lopullisesti kristityt valtasivat kaupungin takaisin vuonna 1148. Kristittyjen valtauksen jälkeen katalonilaiset kreivit perustivat uudestaan myös hiippakunnan nimellä Tarragona.


title: Tarraco

text: Tarraco sijaitsi kukkulalla, jonka huipulla ja kahdessa huipun alla olleessa tasanteessa, oli tärkeimmät hallintorakennukset. Aivan kukkulan huipulla oli kolonnadien reunustama aukio, jonka toisessa päässä sijaitsi kulttitemppeli. Ensimmäisellä tasanteella oli 175 metriä leveä ja 300 metriä pitkä "forum", jonka toisessa päässä oli temppeli. Aukio oli Tarracon hallinnollinen keskus. Sitä reunusti useita hallinnollisia ja uskonnollisia rakennuksia, ja kaupungin päätiet johtivat sille. Lisäksi se oli paikallisen aatelisen kokoontumispaikka. Alemmalla tasanteella, joka 325 metriä pitkä ja 100–115 metriä leveä, oli lähes koko tasanteen peittänyt "circus".


title: Tarraco

text: Hallintorakennusten ja sataman välissä oli alue, jossa oli asuin- ja kaupankäyntikortteleita sekä useita julkisia rakennuksia, kuten termejä, kouluja, kirjastoja, temppeleitä, tori ja teatteri. Kaupunginmuuri on Tarracon vanhin roomalaisajan rakennelma, ja sitä alettiin rakentaa heti roomalaisten tultua alueelle. Alkuperäinen linnoitus muodostui kahdesta kuusi metriä korkeasta ja 4,5 metriä paksusta muurista ja useista torneista. Ulkomuurin koko kasvatettiin 100-luvun eaa. puolivälissä. Muurin ulkopuolella ovat muun muassa 100-luvun jaa. alussa rakennettu amfiteatteri ja varhaiskristillinen hautausmaa. Kaupunkiin johti kolme akveduktia.


title: Tarraco

text: Tarracon monumenttien tutkiminen alkoi jo 1500-luvulla, ja 1800-luvulla tehtiin merkittävää tutkimustyötä. Systemaattiset arkeologiset tutkimukset aloitettiin vasta 1980-luvulla. Tutkimukset käynnisti Deutsches Archäologisches Institut. Konservointi ja entisöinti aloitettiin 1950-luvun lopulla.


title: Tarraco

text: Tarracon arkeologinen alue on suojeltu usean Espanjan lain alaisuudessa, ja monet alueen yksittäisistä monumenteista on suojeltu vielä erikseen. Unescon maailmanperintöluetteloon Tarraco liitettiin vuonna 2000. Icomosin mukaan Tarraco voitiin listata maailmanperintöluetteloon, koska se oli tärkeä roomalaisen kaupunkisuunnittelun kannalta, se oli esimerkki muille roomalaisille provinssin pääkaupungeille ja se myös todistaa Välimeren alueen tietystä kehitysvaiheesta.


title: Gasellikotka

text: Gasellikotka ("Polemaetus bellicosus") on Afrikan suurin kotka ja "Polemaetus"-suvun ainoa edustaja.


title: Gasellikotka

text: Gasellikotka on pituudeltaan 76–90 senttimetriä, painoltaan keskimäärin 5,2 kiloa ja sen siipiväli on 190–260 senttimetriä, joten se on varsin suurikokoinen lintu. Aikuisen linnun höyhenet ovat ruumiin yläosassa, rinnan yläosassa ja päässä tummanruskeat, alaosassa valkoiset ja mustaraidalliset. Naaras on yleensä koirasta suurempi ja raidallisempi. Nuoret yksilöt ovat päältä vaaleampia, eikä niillä ole mustia raitoja. Täysikasvuisen linnun väritys kehittyy seitsemän vuoden iässä.


title: Gasellikotka

text: Gasellikotkia elää kaikkialla Saharan eteläpuolisessa Afrikassa, missä vain ruokaa on riittävästi ja elinympäristö sopiva. Lintu ei ole yleinen missään, mutta eteläisessä Afrikassa kuten Zimbabwessa ja Etelä-Afrikassa on tiheämpiä populaatioita, erityisesti luonnonsuojelualueilla.


title: Gasellikotka

text: Linnun mieluisinta asuinympäristöä on puoliaavikko ja avoin savanni. Se välttää tiheitä metsiä, mutta tarvitsee puita pesiäkseen. Reviirin koko vaihtelee yli tuhannesta neliökilometristä alueisiin, joilla pesät ovat alle kymmenen kilometrin päässä toisistaan. Tämä riippuu saatavilla olevan ravinnon määrän alueellisesta vaihtelusta.


title: Gasellikotka

text: Gasellikotkan ruokavalio vaihtelee suuresti riippuen saatavilla olevasta riistasta. Se voi syödä jopa haikaran kokoisia lintuja, mutta saalistaa yleisemmin maassa pesivä keskikokoisia lajeja kuten frankoliineja, helmikanoja tai trappeja. Joillakin alueilla suurin osa kotkan ruokavaliosta koostuu nisäkkäistä, kuten jäniksistä, nuorista paviaaneista, tamaaneista, mangusteistanuori, sukeltaja-antiloopeista tai nuorista impaloista. Näiden voimakkaiden, aggressiivisten lintujen on havaittu saalistavan jopa 32-kiloisia sukeltaja-antilooppeja, joita ne eivät jaksa kantaa pois, vaan joutuvat palaamaan myöhemmin haaskalle syömään. Gasellikotkat saattavat myös hyökätä karjan, kuten siipikarjan, lampaiden tai nuorten vuohien kimppuun, mutta nämä eivät koskaan muodosta suurta osaa linnun ruokavaliosta.


title: Gasellikotka

text: Gasellikotka metsästää lähinnä lennosta, kaarrellen korkealla reviirinsä yläpuolella ja syöksyen nopeasti saaliinsa kimppuun yllättäen sen.


title: Gasellikotka

text: Gasellikotkalla ei ole erityistä soidinlentoa, mutta se ääntelee poikkeavalla tavalla soidinaikana. Lintu rakentaa pesänsä puihin, mutta joskus myös sähköpylväisiin. Pesä on jopa kaksi metriä leveä ja 90 senttiä syvä rakennelma, jota linnut käyttävät vuodesta toiseen. Gasellikotkat lisääntyvät hitaasti ja munivat yhden munan kerrallaan vähintään kahden vuoden välein. Munaa haudotaan 45 päivää, ja poikanen on pesässä 100 päivän ajan. Tämän jälkeen poikaset alkavat itsenäistyä, mutta pysyttelevät pesän lähettyvillä vielä kuuden kuukauden ajan.


title: Gasellikotka

text: Laji kärsii vainosta, sillä gasellikotkia ammutaan ja myrkytetään. Niitä kuolee myös törmäyksissä sähkölinjoihin ja hukkumalla maatilojen jyrkkäreunaisiin vesisäiliöihin. Etelä-Afrikassa noin 20 % populaatiosta on saattanut kadota viimeisten kolmen sukupolven aikana. Monilla alueilla, joilla gasellikotkat joutuvat tekemisiin ihmisten kanssa, niiden määrä vähenee, sillä ihmiset tappavat niitä syyttäen kotkia karjan tappamisesta. Todellisuudessa kotieläimet muodostavat vain vähäisen osan niiden ruokavaliosta, mutta kotkien läsnäolo on varma merkki terveestä ympäristöstä. Lajin säilyminen riippuu maanviljelijöiden valistamisesta ja pesimäpaikkojen suorasta suojelusta.


title: Pyydä vain

text: Pyydä vain on Kirkan vuonna 1992 ilmestynyt albumi.


title: Pyydä vain

text: Sanoitukset Vexi Salmi, ellei toisin mainita. Sovitukset Kassu Halonen.


title: Pyydä vain

text: A-puoli:


title: Pyydä vain

text: B-puoli:


title: Gloria Morti

text: Gloria Morti on vuonna 1999 perustettu suomalainen Extreme Metal -yhtye.


title: Gloria Morti

text: Gloria Morti perustettiin Heinolassa vuonna 1999 nelihenkisenä thrash metal -yhtyeenä. Yhtye koki rajuja miehistömuutoksia, joista jäi jäljelle vain kaksi alkuperäistä jäsentä. Uusien jäsenten myötä yhtyeestä muodostui viisihenkinen ja musiikkityyli muuttui melodiseksi death metalliksi.


title: Gloria Morti

text: Vuosien kuluessa yhtye julkaisi muutaman demon ja promo-CD:n. Yhtye solmi sopimuksen japanilaisen World chaos production -levy-yhtiön kanssa ja debyyttialbumi "Lifestream Corrosion" julkaistiin maailmanlaajuisesti syksyllä 2004. Albumin vastaanotto oli hyvä, sillä se sai monia 10/10-arvosteluja.


title: Gloria Morti

text: Pitkän ja tuskallisen sävellysprosessin jälkeen Gloria Morti äänitti kitaristi Juho Räihän studiossa toisen albuminsa "Eryxin". Se julkaistiin 28. maaliskuuta 2008. Kesällä 2009 yhtyeen rumpali Jarmo Juurikka jätti yhtyeen henkilökohtaisiin syihin vedoten. Hänen seuraajakseen ilmoitettiin pian Kauko Kuusisalo.


title: Gloria Morti

text: Gloria Mortin kolmas studioalbumi, Anthems of Annihilation, julkaistiin vuonna 2010.


title: Gloria Morti

text: Vuonna 2012 yhtyeen kitaristi Juho Matikainen jätti yhtyeen ja hänen tilalleen kiinnitettiin Eero Silvonen (Casket, Final Harvest, Routasielu, Death Confronting).


title: Gloria Morti

text: Neljäs pitkäsoitto , Lateral Constraint, on ilmoitettu julkaistavaksi Marraskuussa 2012.


title: Gloria Morti

text: Gloria Morti alkoi keikkailla vuonna 2001 ja he ovat soittaneet muun muassa Zyklonin, Behemothin, Before the Dawnin, The Crownin ja Dissectionin kanssa.


title: Patrick Harrild

text: Patrick Harrild on brittiläinen tuubisti. Hän valmistui Guildhall School of Music and Dramasta, jossa hänen opettajanaan toimi John Fletcher. Valmistumisensa jälkeen Harrild liittyi Royal Philharmonic Orchestraan, jossa hän soitti tuubaa, kunnes siirtyi vuonna 1987 Lontoon sinfoniaorkesteriin.


title: Patrick Harrild

text: Harrild oli solistina Ralph Vaughan-Williamsin tuubakonserton levytyksellä. Hän on lisäksi esittänyt muun muassa John Williamsin tuubakonserton. Hän on toiminut myös pedagogina.


title: Tihku

text: Tihku eli tihkusade on hyvin pienten vesipisaroiden muodostamaa sadetta. Se näyttää miltei leijuvan ilmavirtojen mukana, mutta toisin kuin sumu, tihku putoaa maahan. Tihkua sataa tyypillisesti sumupilvestä. Yleisen käytännön mukaan tihkupisarat määritellään halkaisijaltaan pienemmiksi kuin 0,5 mm.


title: Tihku

text: Tihkusateen lukuisat pienet pisarat heikentävät näkyvyyttä enemmän kuin sama vesimäärä isompipisaraisena sateena.


title: Tihku

text: Tyypillinen säätilanne, jossa tihkusadetta esiintyy, on matalapaineen lämmin sektori, varsinkin tuulenpuoleisilla rannikkoalueilla. Tihkupisarat ovat niin pieniä, että kovalla tuulella ne haihtuvat ennen kuin putoavat maahan asti. Siksi tihkua esiintyy useimmin alle 7 m/s tuulennopeuksilla.


title: Tihku

text: Tihkusadetta syntyy törmäys-yhdistymisprosessissa pilvessä, joiden huippukin on lämpimämpi kuin −10 °C. Tätä kylmemmässä pilvessä käynnistyy jääkideprosessi. Jos koko ilmakerros pilven huipusta maahan asti on pakkasen puolella, voi syntyä jäätävää tihkusadetta, joka on erityisen vaarallista tie- ja lentoliikenteelle.


Jääkiekon SM-liigan pudotuspelit 2008–2009 alkoivat 7. maaliskuuta ja viimeinen loppuottelu pelattiin 14. huhtikuuta. Ensimmäisen ja toistaiseksi ainoan kerran SM-liigan historiassa mikään joukkue ei lähtenyt kesälomalle heti runkosarjan päättymisen jälkeen.


title: Jääkiekon SM-liigan pudotuspelit 2008–2009

text: Pudotuspeleissä pelattiin aluksi "Villi kortti" -kierros, jossa kohtasivat runkosarjassa 7.-10. sijoittuneet joukkueet. Otteluparit pelattiin paras kolmesta systeemillä, jolloin kaksi voittoa riitti jatkopaikkaan. Näiden parien voittajat jatkoivat neljännesfinaaleihin, joihin oli suoraan selvinnyt jo runkosarjan kuusi parasta joukkuetta. Puolivälierät, välierät ja loppuottelut pelattiin kaikki paras seitsemästä systeemillä, pronssi ratkaistiin yhdellä ottelulla.


text: Pudotuspeleissä pelattiin lisäksi Playout-kierros, johon osallistuivat runkosarjassa 11.-14. sijoittuneet. Playoutit pelattiin paras viidestä ja avauskierroksella otteluparinsa hävinneet joutuivat jatkamaan toiselle kierroksella. Toisen kierroksen häviäjä taas joutui liigakarsintaan, jossa se sai vastaansa Mestiksen voittajan. Otteluparin voittaja ratkottiin paras seitsemästä systeemillä. Playout-kokeilu ei kuitenkaan ollut menestys hyvin vähäisten yleisömäärien takia ja niinpä siitä päätettiin luopua ja ensi kaudella runkosarjan viimeinen karsii suoraan liigapaikastaan.


text: Bluesin Ben Eaves teki tehot 4 + 20 = 24, mikä oli uusi pudotuspelien yhden kauden piste-ennätys. Aiempi ennätys, 21 pistettä, oli Kari Jalosen ja Hannes Hyvösen nimissä. Myös Eavesin syöttömäärä 20 oli uusi ennätys.


text: "TPS varsinaisiin pudotuspeleihin voitoin 2–0."


text: "Pelicans varsinaisiin pudotuspeleihin voitoin 2–1."


text: "JYP välieriin voitoin 4–2."


text: "Blues välieriin voitoin 4–3."


text: "KalPa välieriin voitoin 4–2."


text: "Kärpät välieriin voitoin 4–1."


text: "JYP finaaliin voitoin 4–1."


text: "Kärpät finaaliin voitoin 4–2."


text: "KalPa voitti pronssia."


text: "JYP voitti Suomen mestaruuden voitoin 4–0."


text: "SaiPa voitti ottelusarjan 3–0, Lukko 2. kierrokselle."


text: "Tappara voitti ottelusarjan 3–0, Ässät 2. kierrokselle."


text: "Lukko voitti ottelusarjan 3–1, Ässät liigakarsintaan Mestiksen voittajan Sportin kanssa."


text: "Ässät säilytti SM-liigapaikkansa voitoin 4–3."


title: Ahvenlammi (Jalasjärvi)

text: Ahvenlammi (myös "Ahvenlampi") on pieni metsälampi Kurikan kunnassa, entisen Jalasjärven kunnan alueen koillisosassa, lähellä Ilmajoen rajaa. Pinta-alaa lammella on 4,1 hehtaaria eli 0,041 neliökilometriä. Rantaviivan pituus on 1,1 kilometriä. Ahvenlammi sijaitsee 102,3 metrin korkeudella merenpinnasta. Lampi on kasvamassa vähitellen umpeen.


title: Ahvenlammi (Jalasjärvi)

text: Ahvenlammi on soiden ympäröimä. Lammesta lounaaseen sijaitsevan Nevajärvennevan koillisosan vedet laskevat Ahvenlammin kautta Ahvenlammin laskuojaan, Kruununojaan. Ahvenlammin luoteispuolella sijaitsee Pitkänsillanneva-niminen suoalue.


title: Duncan D. Hunter

text: Duncan Duane Hunter (s. 7. joulukuuta 1976 San Diego, Kalifornia) on yhdysvaltalainen republikaanipoliitikko.


title: Duncan D. Hunter

text: Hunter on republikaanipoliitikko Duncan Hunterin ja Lynne Hunterin (o.s. Layh) poika. Hän on ollut Yhdysvaltain edustajainhuoneen jäsen Kalifornian osavaltion 52. vaalipiiristä 6. tammikuuta 2009 alkaen. Hän sai marraskuun 2008 vaaleissa noin 56 prosenttia äänistä, kun demokraattien ehdokas Mike Lumpkin sai äänistä 39 prosenttia ja libertaariehdokas Michael Benoit vajaat viisi prosenttia. Samaa vaalipiiriä edusti vuosina 1981–2009 hänen isänsä.


title: Duncan D. Hunter

text: Hunter on sotaveteraani. Hän kävi sotilaskoulutuksen vuosina 2001–2002 ja on palvellut Yhdysvaltain merijalkaväen sotilaana vuosien 2001 ja 2007 välillä. Hän on ollut kaksi kertaa komennuksella Irakissa ja kerran Afganistanissa.


title: Duncan D. Hunter

text: Hunter on opiskellut liikkeenjohtoa ja on valmistunut San Diego State Universitystä. Ennen sotilaskoulutustaan hän työskenteli liiketoiminta-analyytikkona ja Irakin komennustensa jälkeen hän perusti oman yrityksen, joka toimii asuntorakentamisalalla.


title: Duncan D. Hunter

text: Hunter on naimisissa ja hänellä on vaimonsa Margaretin kanssa kolme lasta, poika Duncan ja tyttäret Elizabeth ja Sarah.


title: Satakunnan Liikenne

text: Satakunnan Liikenne Oy on Satakunnasta toimiva 1. toukokuuta 1936 perustettu linja-autoyhtiö. Se on ollut osa Koiviston Auto -yhtymää vuodesta 2007 alkaen.


title: Satakunnan Liikenne

text: Satakunnan Liikenne työllisti 1.1.2014 noin 280 henkeä. Sen liikevaihto oli vuonna 2013 noin 24 miljoonaa euroa. Yhtiöllä oli 160 linja-autoa. Lukujen perusteella se on konsernin suurin yhtiö.


title: Satakunnan Liikenne

text: Satakunnan Liikenne ajaa pikavuoroliikennettä Porista Vaasaan, Tampereelle, Helsinkiin ja Turkuun sekä Tampereelta Raumalle ja Huittisista Turkuun. Pikavuoroliikenne oli laajimmillaan kaudella 2014–15: liikenne reiteillä Turku–Pori–Oulu ja Kankaanpää–Huittinen sekä Helsinki-Vantaan lentoasemalle päättyi 31.5.2015. Tällöin myös vuorot vähenivät merkittävästi, kun esimerkiksi Helsingin ja Porin välinen liikenne supistui 27 päivittäisestä vuorosta 16 vuoroon. Samaan aikaan myös matkojen hinnat laskivat selvästi. Kesällä 2017 Satakunnan Liikenne karsi pikavuoroja jälleen kerran vähäisen matkustajamäärän takia: Puolet Satakunnan Liikenteen Euran ja Säkylän kautta kulkeneista vuoroista lakkasi ajamasta. Jatkossa vuoroja ajetaan enemmän suoraan kasitietä pitkin. Porin ja Helsingin välisestä liikenteestä vähennettiin kesän alussa molempiin suuntiin arkipäivisin kolme vuoroa, ja kesäliikenteestä väheni vuoroja vielä hieman enemmän. Myös viikonloppuvuoroja Porista Helsinkiin vähennettiin.


title: Satakunnan Liikenne

text: Satakunnan Liikenteen pikavuorot Huittinen-Tampere siirtyivät Länsilinjat Oy:lle Tammikuussa 2019 Elinkeino-, liikenne- ja ympäristökeskuksen joukkoliikenteen kilpailutuksen vuoksi.


title: Satakunnan Liikenne

text: Satakunnan Liikenteellä on seutuliikennettä eri puolilla Satakuntaa sekä Loimaan–Turun alueella. Myös Sastamalan seudulla oli liikennettä ajettavana vuosia kunnes keväällä 2016 yhtiö lopetti liikenteen ajamisen. Kesäkuussa 2019 Satakunnan Liikenne lopettaa vakiovuorot välillä Pori-Kankaanpää ja Kankaanpään seutuliikenteen, kun Elinkeino-, liikenne- ja ympäristökeskuksen joukkoliikenteen kilpailutuksen voitti Länsilinjat Oy. Myöskin Huittisten seutuliikennettä siirtyy Länsilinjat Oy:lle.


title: Satakunnan Liikenne

text: Satakunnan Liikenne ajaa paikallisliikennettä Rauman ja Huittisten alueella.


title: Satakunnan Liikenne

text: Satakunnan Liikenteen myöhempi pääosakas Jalmari Niinikoski aloitti automiehen uransa taksiautoilijana kotikunnassaan Säkylässä. Vuonna 1926 hän hankki Chevrolet-auton, jolla hän aloitti liikenneluvan saatuaan linjan Säkylä–Harjavalta–Pori. Vuonna 1927 Niinikoski muodosti avoimen yhtiön hinnerjokelaisen Lauri Kreulan kanssa, joka liikennöi kotipitäjästään Raumalle ja Turkuun. Vuonna 1928 Niinikoski aloitti samoin säkyläläisen Väinö Keto-Seppälän kanssa silloisissa oloissa erittäin pitkän linjan Pori–Kokemäki–Huittinen–Loimaa–Forssa–Loppi–Helsinki. Tälle linjalle tuli pian kolmanneksi osakkaaksi Nuijamaalta Etelä-Karjalasta Satakuntaan muuttanut Viljo Pelli. Koska Niinikoski halusi päästä liikennöimään Helsingin linjaa yksinään, hän sopi vuonna 1936 suullisesti Väinö Keto-Seppälän kanssa, että heidän liikennealueidensa rajana tulisi olemaan Kokemäenjoki. V. Keto-Seppälä -yhtiön keskeisiksi liikennealueiksi tulivat sittemmin Porin ja Tampereen välinen alue sekä Kauhajoen, Kurikan ja Seinäjoen seutu Etelä-Pohjanmaalla. Viljo Pelli puolestaan perusti Kokemäen Linja Oy:n, joka oli parin vuosikymmenen ajan Kokemäen suurin liikenneyritys.


title: Satakunnan Liikenne

text: Satakunnan Liikenteen perustajaosakkaat olivat Jalmari Niinikoski, Arvo Kreula, Lauri Kreula ja Eero Louhi. Yhtiön ensimmäiseksi toimitusjohtajaksi valittiin Jalmari Niinikoski. Vuonna 1938 Satakunnan Liikenteellä oli hoidettavanaan 19 linjaa. Jalmari Niinikoski sai teollisuusneuvoksen arvonimen vuonna 1953 ja vuorineuvoksen arvonimen vuonna 1977. Yhtiön aloittaessa toimintansa sillä oli 23 linja-autoa. Vuonna 1939 kolmivuotias Satakunnan Liikenne oli Linja-autoliiton jäsenyrityksistä automäärällä mitattuna yhdeksänneksi suurin 40 autolla. Sota-aikana suuri osa Satakunnan Liikenteen linja-autoista otettiin puolustusvoimien käyttöön ja muutettiin ambulansseiksi. Vuodesta 1942 Satakunnan Liikenne oli osakkaana tamperelaisessa autokoritehdas Ajokki Oy:ssä.


title: Satakunnan Liikenne

text: Satakunnan Liikenne aloitti pikavuoroliikenteen välillä Pori–Rauma–Turku vuonna 1950, välillä Turku–Pori–Vaasa vuonna 1953 sekä reiteillä Helsinki–Forssa–Huittinen–Pori (yhdessä Lauttakylän Auto Oy:n kanssa) ja Helsinki–Forssa–Huittinen–Rauma vuonna 1958. Porin ja Turun välinen pikavuoro oli järjestyksessä Suomen toinen; maan ensimmäisen pikavuoron oli aloittanut Onni Vilkas välillä Kotka–Helsinki. Satakunnan Liikenteen pikavuoroilla työskentelivät myös Suomen ensimmäiset ns. autoemännät vuodesta 1953 lähtien. Vuonna 1955 Satakunnan Liikenne myi osuutensa Ajokki Oy:ssä Valmetille sekä Posti- ja lennätinhallitukselle tarvitessaan siihen sitomaansa pääomaa oman toimintansa kehittämiseen. Vuoteen 1959 mennessä yhtiö oli kasvanut Linja-autoliiton toiseksi suurimmaksi jäseneksi 71 autollaan. Yhtiön automäärä oli suurimmillaan 1960-luvun lopulla, jolloin sillä oli 93 linja-autoa. Vuonna 1971 sijoitus oli kahdestoista 80 autolla. Vuonna 1962 Satakunnan Liikenne jatkoi Helsingin ja Porin välistä pikavuoroa Vaasaan. Yhtiöllä oli muutamien vuosien ajan oma autokoritehdas, mutta 1960-luvun alusta lähtien Satakunnan Liikenteen kaluston rungon muodostivat Kutter-koreilla varustetut Scania- ja Volvo-linja-autot.


title: Satakunnan Liikenne

text: Vuonna 1996 Satakunnan Liikenteellä oli 56 linja-autoa, sen palveluksessa oli 180 työntekijää ja sen liikevaihto oli 48 miljoonaa markkaa, josta pikavuorojen osuus oli runsaat 80 prosenttia. Lisäksi yhtiöllä oli paikallisliikennettä Pori–Rauma–Kokemäki-alueella. Yhtiön tuolloinen toimitusjohtaja oli Jalmari Niinikosken poika Altti Niinikoski.


title: Satakunnan Liikenne

text: Koiviston Auto -yhtymän emoyhtiö Metsäpietilä Oy osti Satakunnan Liikenne Oy:n koko osakekannan 27. marraskuuta 2007. Kaupantekohetkellä Satakunnan Liikenne Oy:n liikevaihto oli 9,7 miljoonaa euroa, siinä työskenteli 174 henkilöä ja sillä oli 54 linja-autoa. Keväällä 2008 Satakunnan Liikenne myi Vaasan alueella harjoittamansa paikallisliikenteen ja neljä linja-autoa vaasalaiselle Oy Wiik & Ström Ab:lle. Marraskuussa 2008 Satakunnan Liikenne osti raumalaisen Oras Liikenne Oy:n koko osakekannan. Kauppaan kuului myös Oras Liikenteen uusikaupunkilainen tytäryhtiö Lokkilinjat Oy. Kauppaan sisältyi 40 linja-autoa, yhtiöt sulautettiin ostajayritykseen ja ostettujen yritysten 52 työntekijää siirtyivät Satakunnan Liikenteen palvelukseen. Vuonna 2008 aiemmin yhtymään kuulunut Lauttakylän Auto fuusioitiin Satakunnan Liikenteeseen. Tammikuussa 2009 Satakunnan Liikenne osti nakkilalaisen Pauli Ketonen Oy:n, joka ajoi linjaliikennettä Porin ja Nakkilan välillä sekä Nakkilan koululaisliikennettä. Maaliskuussa 2010 Satakunnan Liikenteelle siirtyi Veolia Transport West Oy:n Pori–Lavia-alueen vakiovuoroliikenne ja Pori–Tampere-pikavuoroliikenne.


title: Satakunnan Liikenne

text: Satakunnan Liikenne oli vuosina 1942–1955 osakkaana tamperelaisessa autokoritehtaassa Ajokki Oy:ssä. Vuonna 1991 Satakunnan Liikenne oli yksi ExpressBus-järjestelmän perustajaosakkaista. Yhtiö liitti järjestelmään 30 autoa, jolloin siitä tuli yhteenliittymän kolmanneksi suurin jäsenyritys. Koiviston Auto -kaupan yhteydessä yhtiö irrottautui ExpressBus-yhteenliittymästä, ja autot maalattiin uudelleen yhtymälle tyypilliseen tyyliin.


title: Mars (yritys)

text: Mars tai Mars Incorporated on yhdysvaltalainen, kansainvälisesti toimiva yritys, joka valmistaa makeisia ja muita elintarvikkeita. Kuuluisimpia yrityksen tuotteita ovat suklaapatukat kuten Mars ja Twix. Yrityksen omistaa kokonaan Marsin perhe, ja yritys onkin yksi suurimmista yksityisessä omistuksessa olevista yrityksistä Yhdysvalloissa. Vuonna 2017 Mars oli maailman suurin makeisvalmistaja.


title: Mars (yritys)

text: Yrityksen Euroopan osaston päätoimipaikka on Bryssel Belgiassa. Yritys tunnettiinkin Euroopassa nimellä Masterfoods Europe vuoden 2007 loppuun asti. Masterfoods-nimi tuli Marsin vuonna 1967 ostamalta Lewisin perheen elintarvikeliiketoiminnalta Australiasta. Mars ilmoitti vuoden 2007 lopulla, että sen kaikki liiketoiminnat siirretään nimen Mars alle.


title: Langdalstindane

text: Langdalstindane () on Skandien Lyngsalpenen osassa sijaitseva monihuippuinen vuorimassiivi Omasvuonon ja Tromssan kuntien rajalla, Pohjois-Norjassa.


title: Langdalstindane

text: Korkein kohta (1 580 m) sijoittuu melko keskelle massiivia ja on Tromssan kunnan puolella.


title: Langdalstindane

text: Ensimmäisen nousun vuorelle suorittivat brittiläiset T. Pather ja R.G. Pettigrew vuonna 1953.


title: Viluksela

text: Viluksela on kylä Somerolla. Kylän väkiluku vuonna 2011 oli 126, mikä teki siitä Someron kylistä väkiluvultaan kahdenneksikymmenenneksi suurimman. Vilukselan naapurikyliä ovat Pitkäjärvi Somerolla, Värmälä ja Isosorvasto Koskella sekä Manninen ja Perttula Ypäjällä. Pohjoiskärjessään Eksyssuon Pirttiniemessä kylä rajoittuu myös entisen Mellilän kunnan Vähäperän ja entisen Loimaan kunnan Joenperän kyliin Loimaalla.


title: Viluksela

text: Viluksela on Someron läntisin kylä Kosken ja Ypäjän rajalla Paimionjoen pohjoispuolella. Kylän pohjoisosan kautta kulkevat Valtatie 10 Turusta Hämeenlinnaan ja Kosken ja Ypäjän välinen yhdystie 2805. Kylän eteläosan kautta kulkee pitkin Paimionjoen rantaa Someron Pitkäjärveltä Kosken Värmälään johtava paikallistietasoinen yhdystie Vilukselantie. Vilukselantietä yhdistävät valtatiehen 10 kylän alueella yksityistiet Kepsuntie ja Huistintie sekä valtatietä 10 ja yhdystietä 2805 yksityistie Nummikulmantie.


title: Viluksela

text: Aiemmin Vilukselan kylässä on ollut kaksi koulua: Vilukselan koulu kylän keskusalueella Paimionjoen varressa etelässä ja Palojoen koulu Palojoen kulmalla kylän pohjoisosassa. Lisäksi kylän koillisosasta käytiin aivan Vilukselan rajalla sijainnutta Isoniityn koulua Pitkäjärven pohjoisosassa. Kouluista Vilukselan koulu oli perustettu vuonna 1897, Palojoen koulu vuonna 1926 ja Isoniityn koulu 1946. Kaikki koulut lopetettiin vuonna 1966. Vielä vuonna 1960 kylässä oli neljä kauppaa, kaksi Vilukselassa ja kaksi Palojoella. Lisäksi kauppa oli myöhemmin 1960-luvulla myös isoniityllä. Vuonna 1979 jäljellä oli yksi kauppa Vilukselassa.


title: Viluksela

text: Kylän palveluihin kuului vuonna 2015 huoltoasema, korjaamo ja baari kylän pohjoisosassa Valtatie 10:n varrella. Piilikankaalla Kosken ja Ypäjän välisen tien varressa on metsästysseura Vilukselan Revon omistama Repomaja. Lähin koulu Someron puolella on Pitkäjärvellä.


title: Viluksela

text: Viluksela kuuluu Salon pohjoispuolelta alkavaan ja Loimaalle ja Marttilaan jatkuvaan laajaan savitasankoon, jossa vesistöjen kulku noudattalee saven alaisen kallioperän murroksia.


title: Viluksela

text: Huomattavimpia vesistöjä ovat kylään etelässä rajoittuva Paimionjoki ja sen sivujoki Palojoki, joka saa alkunsa Kosken Isosorvaston kylän pohjoisosasta, virtaa Someron puolella Vilukselan kylän pohjoisosan muodostavan Palojoen kulmakunnan halki ja laskee Paimionjokeen Vilukselan ja Pitkäjärven kylien rajalla.


title: Viluksela

text: Kylän eteläosa muodostuu laajasta yhtenäisestä savitasangosta, joka on pääosin peltona. Pohjoisempana on myös jonkin verran kalliosydämisiä moreenimäkiä, ja kylän pohjoisrajaa noudattelee katkonainen harjujakso. Sen suurimpia laajentumia ovat Munitunmäki Pitkäjärven rajalla sekä Piilikangas, Soukkaselkä ja Pirttiniemi Nummikulmalla. Viimeksi mainittuihin rajoittuu 81 ha laajuinen, pääosin luonnontilainen Huhmassuon mäntyräme, joka kuuluu soidensuojeluohjelmaan. Pirttiniemessä Loimaan rajalla kylän alue koskettaa vielä myös Loimaan Eksyssuota.


title: Viluksela

text: Varhaisimmat asiakirjamaininnat kylännimestä Viluksela ovat vuodelta 1506. Viimeistään 1500-luvulta alkaen kylä on käsittänyt kaksi osakylää: Iso-Viluksela ja Vähä-Viluksela. Metsän ja takamaiden osalta nämä ovat muodostaneet yhden jakokunnan, mutta pellot on jaettu erikseen. Vähän-Vilukselan kylätontti on sijainnut Paimionjoen varressa jonkin matkan päässä Palojoen suusta paikalla, jossa vielä nykyään on Näyskän talo. Ison-Vilukselan tontti on sijainnut jokivarressa vastapäätä Kosken Värmälän kylän isonjaonaikaista kylätonttia. Nykyään paikalla on vielä Huinan talon tontti. Ison-Vilukselan kantataloja ovat Huina, Huisti, Koppa, Kupari, Sarkki, Tili ja Vitka, Vähän-Vilukselan kantataloja ovat Aaku, Anttila, Kepsu, Näyskä ja Ronko. Näistä Huisti jaettiin vuonna 1801 Isoon-Huistiin ja Vähään-Huistiin eli Palojokeen, Koppa vuonna 1786 Vähään-Koppaan ja Isoon-Koppaan eli Kylämäkeen ja Näyskä vuonna 1731 Näyskään ja Hakalaan. Kylän taloista Huina, Kepsu ja Ronko olivat sotilasvirkataloja.


title: Viluksela

text: Taloista Huistin päärakennus on arvioitu maisemallisesti ja kulttuuri- ja rakennushistoriallisesti merkittäväksi, Rongon päärakennus rakennus- ja kulttuurihistoriallisesti erittäin arvokkaaksi, Sarkki maisemallisesti ja paikallishistoriallisesti merkittäväksi ja Vähä-Koppa maisemallisesti ja kulttuurihistoriallisesti merkittäväksi.


title: Viluksela

text: Tunnettuihin vilukselalaisiin kuuluu korusuunnittelija Liisa Vitali (1918–1987), jonka kotitalo oli Vilukselan Sarkki. Vilukselasta oli kotoisin myös pitkän uran sotilasmuusikkona tehnyt sotilaskapellimestari Esko Juuri (1935–2010).


title: Viluksela

text: Vilukselan Vitka yhdessä Somerolla sijaitsevien Sylvänän Jallin ja Syvänojan Sonnin sekä Somerniemellä sijaitsevan Viuvalan Pispan kanssa kuuluu niihin Someron ja Somerniemen taloihin, jotka mainitaan Aleksis Kiven "Seitsemässä veljeksessä" osana Eeron Jouluyönä laulamaa laulua. Romaanissa viitataan näiden ohella myös eräisiin somerolaisiin henkilöihin. Näistä Kivi lienee kuullut Somerolta kotoisin olleelta ystävältään Axel Wiensiltä.


title: Viluksela

text: Vilukselan Sarkilla, äidinisänsä Johan Vitalin nuoremman veljen, maanmittausinsinööri Veikko Vitalin luona vietti lapsena kesiään kirjailija Henrik Tikkanen, joka on kuvannut näitä vaiheita omaelämäkerrallisessa romaanissaan "Kulosaarentie 8" (1975).


title: Essi Pöysti

text: Essi Pöysti (s. 8. toukokuuta 1987 Säkylä) on helsinkiläinen sairaanhoitaja, joka valittiin vuoden 2009 Miss Suomeksi 1. maaliskuuta 2009 Helsingin Grand Casinolla. Hän harrastaa koiria, lenkkeilyä, matkustelua ja mallintöitä.


title: Essi Pöysti

text: Pöysti oli kokoomuksen ehdokas vuoden 2011 vaaleissa Keski-Suomen vaalipiirissä, muttei tullut valituksi.


title: Essi Pöysti

text: Pöysti on naimisissa koripalloilija Ville Mäkäläisen kanssa ja heillä on kolme lasta. Pariskunta meni naimisiin kesällä 2015. Hänen isänsä on eversti evp. Timo Pöysti, joka toimi Reserviupseerikoulun johtajana vuoden 2014 loppuun. Pikkuveli Eetu Pöysti pelaa jääkiekkoa Liigassa KooKoon riveissä. ja isoäiti Toini Pöysti on maastohiihdon olympiamitalisti.


title: Rahavyö

text: Rahavyö on yleensä ihonvärinen vyötärölaukku, jota pidetään vyötäröllä paidan alla. Sitä käytetään suojaamaan arvotavaroita taskuvarkailta. Tyypillisesti siinä pidetään passia, käteistä, ajokorttia, matkalippuja, luottokortteja ja koruja.


title: Eugen Jochum

text: Eugen Jochum (1. marraskuuta 1902 – 26. maaliskuuta 1987) oli arvostetuimpia saksalaisia kapellimestareita.


title: Eugen Jochum

text: Babenhausenissa Augsburgin lähistöllä syntynyt Jochum opiskeli niin pianon kuin urkujenkin soittoa Augsburgissa vuoteen 1922. Tämän jälkeen hän opiskeli orkesterinjohtamista Münchenissä. hänen ensimmäinen pianistinpaikkansa oli Mönchengladbachissa, josta hän siirtyi Kieliin.


title: Veriappelsiini

text: Veriappelsiini on punaisten hapahkojen appelsiinilajikkeiden yhteisnimitys. Tavallisimmat lajikkeet ovat sanguinello, tarocco ja moro. Veriappelsiini on tavallista appelsiinia pienempi. Lajikkeet jaotellaan puoli-, täys- ja tummaveriappelsiineihin. Nimitys johtuu sen verenpunaisesta väristä, eikä siinä ole verta, kuten ei hedelmissä muutoinkaan.


title: Veriappelsiini

text: Punaisen värinsä hedelmä saa muun muassa lykopeenista ja antosyaanista, joka on yleinen pigmentti kasveissa ja hedelmissä.


title: Veriappelsiini

text: Veriappelsiini sisältää runsaasti C-vitamiinia.


title: Veriappelsiini

text:
Täysveriappelsiineja:
Puoliveriappelsiineja:


title: Dolna G’onovica

text: Dolna G’onovica (, ) on albaanienemmistöinen kylä, joka sijaitsee Gostivarin kunnassa Länsi-Makedoniassa. Kylä sijaitsee 690 metrin korkeudella merenpinnasta, ja sen asukasluku vuonna 2002 oli 242.


title: High And Loud

text:
High And Loud Oy on suomalainen, Stratovarius-laulaja Timo Kotipellon johtama levy-yhtiö. Yhtiön perusideana on alusta asti ollut tuottaa hyvää musiikkia, eli suurimmaksi osaksi raskaampaa rockia ja metallimusiikkia. Levy-yhtiö on ollut yhtäjaksoisesti toiminnassa vuodesta 2001. Tavoitteena ei ole perustajien mukaan ollut suuri yhtyeiden määrä, vaan panostus laatuun ja keskittyä itse bändeihin. Kansainvälinen kontakti on helpottanut erityisesti suomalaisen musiikin maailmanvalloitusta.
Timo Kotipellon sivut kertovat näin: "Jos sinulla on bändi, joka on mielestäsi kovempi kuin yksikään nykyinen bändi, biisisi ovat huippulaatua, soittajien taso maailman luokkaa ja jätkien asenne kunnossa, lähetä (mieluummin kopio jo valmiista masterista) levysi High and Loudille ja katsotaan mitä saadaan aikaiseksi!" Yhtiö siis auttaa myös nuoria bändejä uransa alkuun.


title: Modern Mano Mano

text: Modern Mano Mano on filippiiniläinen aseeton itsepuolustusmenetelmä.


title: Modern Mano Mano

text: "Mano y Mano" tai "Mano a Mano" on espanjankielinen termi tai sanonta joka englanniksi käännettynä on lähinnä "hand to hand", suomeksi termin merkitys voisi olla esim. mies miestä vastaan. Termi kuvaa kilpailullista tilannetta, jossa kaksi vastustajaa yrittää saada toisensa pois pelistä. Näin ollen se kuvaa hyvin merkitystä, joka mano y manolle on annettu kamppailutaidoissa.


title: Modern Mano Mano

text: Filippiiniläisissä kamppailutaidoissa ja –tyyleissä Mano Mano on perinteisesti se komponentti, jonka sisään on rakennettu aseettomat tekniikat. Filippiinien kamppailuperinteelle on tyypillistä käyttää aseita, koska se antaa etulyöntiaseman vastustajaan nähden. Paikalliset tyylit, kuten Kali, Escrima, Kombatan, Arnis tai Balintawak sisältävät kaikki etenkin kepin ja veitsen tekniikoita. Kun aseista joudutaan syystä tai toisesta luopumaan, muuttuu kamppailu Mano Manoksi, jossa kamppaillaan aseettomilla tekniikoilla vastustajan voittamiseksi. Tilanne koskee nimenomaan osapuolta, jolla ei ole asetta käytössä, koska Mano Mano sisältää myös tekniikoita aseita vastaan.


title: Modern Mano Mano

text: Kun puhutaan filippiiniläisistä kamppailutaidoista, esiin nousee yleisimmin nimi Presas. Isä Jose Presas ja hänen poikansa Ernesto ja Remy ovat maan tunnetuimmat kamppailutaitojen suurlähettiläät, joiden vaikutus näkyy varsinkin keppitaidoissa kautta koko maailman. Esimerkiksi Modern Arnis ja Kombatan ovat tulleet tunnetuiksi juuri heidän kauttaan.


title: Modern Mano Mano

text: Suurmestari Ernesto Amador Presas on tehnyt merkittävän, vuosikymmenten työn filippiiniläisten kamppailutyylien tutkijana ja modernisoijana. Hän ymmärsi jo varhain, että kaikki tyylit eivät suoraan sovellu länsimaiseen kamppailuopetukseen ja alkoi etsiä ja yhdistää menetelmiä, joiden opettaminen onnistuisi kaikkialla maailmassa. Tämän työn tuloksena syntyivät sellaiset lajit kuten "Kombatan" ja "Modern Mano Mano". Ensimmäistä kertaa maailmassa myös aseeton filippiiniläinen kamppailu tuli kaikkien ulottuville, itsenäisenä ja tehokkaana kamppailu- ja itsepuolustusmenetelmänä. Suomeen Kombatan tuotiin jo 1990-luvulla ja 2008 myös Modern Mano Mano. Aseeton järjestelmä on osa Kombatania, mutta nyt sitä on mahdollista harjoitella itsenäisenä lajina.


title: Modern Mano Mano

text: Tekniikkajärjestelmä on erittäin looginen ja hyvin laadittu. Harjoittelijalle ei asetu tehtäväksi traditionaalisia, akrobaattisia tai muuten turhia tekniikoita ja järjestelmä etenee loogisesti. Olemme pyrkineet luomaan lajin, joka on kaikkien ulottuvilla ja jota voi harrastaa lähes kuka tahansa nainen tai mies. Modern Mano Mano yhdistää hyvin sekä suoraviivaisuuden, että virtaavuuden; mistä tahansa hyökkäyksestä pystyy siirtymään haluttuun itsepuolustustekniikkaan tai muuhun sopivaan tilanneratkaisuun. Laji sisältää myös erinomaisen Palit Palit-metodin, jonka avulla harjoittelija oppii heti alusta lähtien kaikki suunnat, torjunnat, vastaiskut sekä molemman puolen toiminnan. Modern Mano Mano sisältää myös systeemiharjoittelun, jossa hyökkäyksiin opitaan vastaamaan loogisesti siirtyen heti tarpeelliseen vastatekniikkaan. Kaikki perustuu hyvään virtaavuuteen, oikeaan ajoitukseen ja luonnolliseen tekniikoiden suoritusjärjestykseen. Vyöjärjestelmän vierellä kulkee asepuolustukseen ja erikoistekniikoihin keskittynyt erillinen kurssijärjestelmä, jonka kautta suoritetaan kehittyneemmät vastatekniikat lyömäaseita ja teräaseita vastaan. Tämä helpottaa oppimista, parantaa ajankäyttöä ja selkeyttää järjestelmää merkittävästi.


title: Modern Mano Mano

text: 20 perusiskua käsin ja jaloin , 20 vapautumistekniikkaa ja hallintaotetta , 20 alasvientitekniikkaa , heittotekniikat , aseita vastaan puolustautuminen sekä Palit Palit-harjoitusmenetelmä


title: Modern Mano Mano

text: Näiden ympärille rakentuu rikas ja monipuolinen itsepuolustustaito, jossa on mukana kaikki tarpeellinen, mutta turha on pyritty karsimaan pois. Vastatekniikat ovat suoraviivaisia ja sisältävät useimmiten iskutekniikan ennen varsinaista tekniikkasuoritusta. Kaikki harjoitellaan aina sekä vasemmalta, että oikealta sekä kaikista suunnista. Torjunnat ovat yksinkertaisia ja toimivia ja mahdollistavat nopean siirtymisen suorituksen vaiheesta toiseen. Kaikki tehdään virtaavasti, siirtyen saumattomasti tekniikassa ja tilanteessa eteenpäin. Vastustajan hyökkäys eliminoidaan torjunnan jälkeen nopealla vastaiskulla ja puolustuksessa edetään halutulla tavalla lukotukseen, hallintaan, kaatoon, heittoon, kuristukseen ja niin edelleen. Tekniikkasuoritus viedään aina loppuun saakka, näin eliminoidaan tehokkaasti mahdollinen uusintahyökkäys vastustajan taholta.


title: Modern Mano Mano

text: Palit Palit lienee yksi parhaista virtaavuusharjoittelumenetelmistä. Lisäksi se kehittää nopeasti hyvän ottelusilmän ja parantaa merkittävästi sekä huomiokykyä, että motoriikkaa. Harjoituksen kaava voi olla sovittu tai vapaa. Perusidea lähtee torjunta-isku-torjunta –ajattelusta, jossa rytmisesti ja saumattoman virtaavasti hyökätään ja torjutaan kaiken aikaa. Taitojen kehittyessä elementtejä lisätään, kunnes lähes kaikki hyökkäys- ja puolustustavat voidaan suorittaa Palit Palitin sisällä. Kaikki suoritteet tehdään aina sekä vasemmalta että oikealta, joten harjoittelija ei pääse sortumaan siihen, että tekee tekniikat pääsääntöisesti aina vain toiselta puolelta. Torjunnat ja liikkuminen sopivat myös lyömäasetta tai veistä vastaan, joten siinä mielessä harjoittelun hyöty on heti kaksinkertainen.


title: Keuruu–Multia-laturetki

text: Keuruu–Multia-laturetki on kaikille avoin kaksipäiväinen hiihtotapahtuma, joka järjestetään vuosittain helmi–maaliskuussa. Laturetkellä on pitkät perinteet, sillä ensimmäisen kerran se hiihdettiin jo 1950-luvulla. Lähtö tapahtuu nykyisin sekä Keuruun kivikoululta että Multian partiomajalta. Hiihtomatkat vaihtelevat viidestä viiteenkymmeneen kilometriin. Laturetkeen osallistuneet voivat lunastaa itselleen mitalin ja kunniakirjan. Vuoden 2009 laturetken suoritti ensimmäisenä päivänä reilut 400 ja toisena päivänä yli 700 hiihtäjää.


title: Tuhannen kaipuun maa – parhaat

text: Tuhannen kaipuun maa – parhaat on Marko Haavisto & Poutahaukat -yhtyeen kokoelma-albumi. Se julkaistiin 18. maaliskuuta 2009.


title: Palojoki (Somero)

text: Palojoki on kulmakunta ja entinen koulupiiri Somerolla, Kosken ja Ypäjän rajalla, Koskelta Ypäjälle johtavan yhdystien 2805 varrella.


title: Palojoki (Somero)

text: Palojoen koulu perustettiin vuonna 1926 ja lopetettiin vuonna 1966. Kosken rajalla Koskelle vievän maantien varressa sijainnut koulu oli yhteinen Kosken kunnan kanssa, ja koulussa kävi oppilaita myös Koskelta.


title: Palojoki (Somero)

text: Vielä vuonna 1960 Palojoella oli myös kaksi kauppaa: toinen vastapäätä koulua Kosken ja Ypäjän välisen maantien varrella ja toinen saman tien varressa tästä hiukan Ypäjän suuntaan.


title: Palojoki (Somero)

text: Palojoen kulmakunta on osa Someron Vilukselan kylää ja sen nimi tulee Vilukselan Huistin talosta vuonna 1801 erotetusta Vähä-Huistin eli Palojoen uudistalosta, joka perustettiin Koskelta Perttulaan eli nykyiseen Ypäjän kirkonkylään johtavan maantien varteen, Paimionjoen sivujoen Palojoen rantaan.


title: Vasco da Gama (kauppakeskus)

text: Kauppakeskus Vasco da Gama sijaitsee Lissabonissa, Portugalissa. Kauppakeskus avattiin huhtikuussa 1999. Kauppakeskuksen omistaa Sonae Sierra, joka kuuluu portugalilaiseen Sonae monialayhtymään.


title: Vasco da Gama (kauppakeskus)

text: Vasco da Gaman kerrospinta-ala on yli 47 700 neliömetriä ja kauppakeskuksessa sijaitsee noin 167 liikettä. Kauppakeskuksessa on muun muassa ravintolamaailma ja Continente-hypermarketketju.


title: Vasco da Gama (kauppakeskus)

text: Kauppakeskukseen pääsee metrolla.


title: Frendit (3. tuotantokausi)

text: Televisiosarjan Frendit 3. tuotantokausi esitettiin vuosina 1996–1997.


title: James Gourlay

text: James Gourlay (s. 1956) on brittiläinen tuubisti. Hän syntyi Skotlannissa ja liittyi siellä kymmenvuotiaana koulunsa vaskiorkesteriin. Hän ennätti opiskella tovin Royal College of Musicissa ennen kuin liittyi 18-vuotiaana Birminghamin kaupungin sinfoniaorkesteriin. Neljä vuotta myöhemmin hän pääsi in ja siinä kymmenen vuotta soitettuaan Zürichin oopperan orkesteriin, jossa hän oli toiset kymmenen vuotta.


title: James Gourlay

text: Gourlay on levyttänyt solistina muun muassa Ralph Vaughan-Williamsin tuubakonserton. Hän on toiminut aktiivisesti myös kamarimusiikin parissa. Hän on paitsi tuubisti, myös kapellimestari.


title: Red McCombs

text: Billy Joe "Red" McCombs (s. 1927 Spur, Texas) on Red McCombs Automotive Groupin perustaja ja toinen Clear Channel Communicationsin perustajista.


title: Red McCombs

text: Hän on San Antonio Spursin, Denver Nuggetsin ja Minnesota Vikingsin entinen omistaja. Hän pääsi vuoden 2005 Forbes 400 -listalle yhtenä varakkaimmista yhdysvaltalaisista. McCombs keskeytti opiskelunsa siirtyessään autokauppiaaksi. Nykyään hän omistaa 50 autoliikettä, joista ensimmäisen hän avasi 25-vuotiaana.


title: Jaakko Teitti

text: Jaakko Laurinpoika Teitti (oik. "Jakob Larsson Teit", s. n. 1520 – k. 1588/1596 Turku) oli Ruotsin kuningas Kustaa Vaasan sihteeri ja myöhemmin Turun kaupunginsihteeri.


title: Jaakko Teitti

text: Turun piispa Martti Skytte lähetti Teitin 1540-luvun lopussa Saksaan opiskelemaan. Teitti päätyi Ruotsin kuningas Kustaa Vaasan palvelukseen, ja 1550-luvun lopussa hän muutti Tukholmaan asumaan, jossa hän hoiti erilaisia tehtäviä, kuten toimi Kustaa Vaasan jälkeen hallinneen Eerik XIV:n Kuninkaan lautakunnan jäsenenä, siihen saakka, kunnes Juhana III nousi Ruotsin kuninkaaksi. Teitti laati vuosina 1555–1557 valitusluettelon aatelin väärinkäytöksistä. Valitusluettelo on historiallisesti arvokas lähde, ja se julkaistiin vuonna 1894. Teitti oli hankkinut Tukholmasta vaimonsa Elin Larsintyttären saaman perinnön turvin arvokkaan talon.


title: Jaakko Teitti

text: Teitin elämä muuttui huomattavasti, kun Eerik XIV syöstiin vallasta vuonna 1568. Teitti oli ollut vuonna 1563 tuomitsemassa Juhana III:tta, jonka vuoksi Teitti joutui epäsuosioon ja istui lyhyen aikaa vankeudessakin. Vapauduttuaan Teitti ei jäänyt Tukholmaan, vaan Juhana III määräsi hänet muuttamaan Turun linnaläänin alueella joko Turkuun, Raumalle tai Poriin. Teitti toimi vuosina 1582–1588 Turun kaupunginsihteerinä. Toisen lähteen mukaan Teitti olisi aloittanut sihteerinä jo vuonna 1581. Lopun elämäänsä hän oli kuitenkin eräänlaisessa kotiarestissa.


title: Jaakko Teitti

text: Teitin puoliso oli Elin Larsintytär. Pariskunnalla oli kolme lasta, Karin, Anders ja Malin. Kaikki lapset kuolivat vuosina 1571–1572. Vuodesta 1577 eteenpäin pariskunta asui erillään Jaakko Teitin uskottomuuden vuoksi. Pariskunta ei hakenut eroa tuomiokapitulilta. Teitti kuoli vuonna 1588 ruttoon Turussa. Toisen lähteen mukaan Teitti kuoli vuonna 1596.


title: Lämpökaappi

text: Lämpökaappi on laite, jota käytetään muun muassa kuumailmasterilointiin, tuotteiden kuivaukseen, materiaalin testaukseen ja näytteen käsittelyyn. Moottori kierrättää kaapissa lämmintä ilma, joka vie kosteuden mukanaan. Lämpökaapin avulla voidaan tuottaa hallitut ja halutut lämpöolosuhteet inkubaattoreita korkeammille lämpötila-alueille.


title: Lämpökaappi

text: Lämpötilaa kaapissa vahtii termostaatti. Kaapin ulkoseinä on metallinen ja sisäseinä muunlaista materiaalia. Seinien väliin jäävä tila saa aikaan sen, että lämpö ja energia säilyvät kaapin sisällä.


title: Lämpökaappi

text: Lämpökaappi ei vaadi toimiakseen vettä, eikä kaappiin keräydy painetta toisin kuin autoklaaviin, minkä takia sen käyttö on turvallista. Tämän johdosta se soveltuu hyvin laboratoriokäyttöön.


title: Lämpökaappi

text: Lämpökaappeja käytetään erityisesti sellaisten materiaalien steriloimisessa, jotka kestävät korkeita lämpötiloja, esimerkiksi lasi ja erilaiset jauheet.


title: Blood Fire Death

text: Blood Fire Death on ruotsalaisen black metal -yhtye Bathoryn neljäs albumi, joka nauhoitettiin Tukholmassa vuonna 1988 ja julkaistiin samana vuonna.


title: Blood Fire Death

text: Vaikka tällä levyllä Bathoryn tyyli oli 1980-luvun lopun black metalia, albumilla on skandinaaviseen mytologiaan perustuvia sanoituksia, minkä takia albumi on luokiteltu joskus myös viikinkimetalliksi. Kansikuva on nimeltään "The Wild Hunt of Odin (Åsgårdsreien)" ja sen on maalannut Peter Nicolai Arbo.


title: Blood Fire Death

text: Kappaleiden "The Golden Walls of Heaven" ja "Dies Irae" joka säkeen ensimmäiset kirjaimet muodostavat yhdessä piilotetun viestin: ensimmäisessä joka säkeistön ensimmäiset kirjaimet ovat "SATAN" ("saatana"), toisessa taas "Christ the Bastard Son of Heaven" ("Taivaan äpäräpoika Kristus").


title: Blood Fire Death

text: Norjalainen black metal -yhtye Emperor on tehnyt cover-version Bathoryn kappaleesta "A Fine Day to Die".


title: SportZone

text: SportZone on urheiluvälineitä myyvä kauppaketju, joka toimii Portugalissa. Ketjun omistaa Sonae Distribuição, joka kuuluu portugalilaiseen Sonae monialayhtymään. SportZone on Portugalin suurin urheiluvälinekauppaketju.


title: SportZone

text: SportZone-myymälöitä oli noin 57 ympäri Portugalia vuonna 2007. Myymälöiden yhteispinta-ala oli 44 000 m², ja keskimääräinen myymäläkoko oli 1000 m². Myymälät sijaitsevat yleensä kauppakeskuksissa.


title: Punainen Ranger

text: Punainen Ranger () on kuvitteellinen titteli Power Rangers -universumissa. Se esiteltiin ensi kerran televisiosarjassa "Mighty Morphin Power Rangersin" avausjaksossa "Day of the Dumpster" vuonna 1993. Titteli on yleensä ryhmänjohtajalla, mutta poikkeuksiakin on ollut, kuten sarjassa Mighty Morphin Power Rangers, Mighty Morphin Alien Rangers ja , jossa Punaisena Rangerina toiminut Wesley Collins sai kuitenkin myöhemmin ryhmänjohtajuuden. Titteli on myös vaihtunut kesken sarjan hahmolta toiselle. Ensimmäisessä sarjassa Jason Lee Scott jätti tehtävänsä ja antoi vastuun Rocky DeSantosille. Tämä tapahtui myös Power Rangers Turbossa, jossa Tommy Oliver luovutti voimansa TJ Johnsonille. Kolmannen kerran muutos tapahtui :ssä, jossa Jack Landors luovutti johtajuuden Sky Tatelle.


title: Punainen Ranger

text: Lisäksi Punaiset Rangerit saavat useimmiten tehokkaimmat aseet ja heidän pääaseensa on miekka.


title: Punainen Ranger

text: Jason Lee Scott (s. 17. lokakuuta 1976) oli ensimmäinen Punainen Ranger ja Power Rangereiden ryhmänjohtaja. Zordon valitsi hänet Punaiseksi Rangeriksi rohkeuden ja voimakkuuden johdosta, antaen hänelle voimakolikon, jonka avulla Jason kykeni muuntautumaan Power Rangeriksi. Samalla hän sai Zordikseen Tyrannosaurus Dinozordin ja myöhemmin aseekseen voimamiekan. Jason on kamppailulajien taitaja ja piti teini-ikäisille nuorille karatekurssia, jossa kävi myös Billy Cranston. Useimmiten Jason harjoitteli Zackin kanssa kamppailemista, kunnes hän löysi Tommy Oliverista uuden kunnollisen vastuksen. Kaksikko taisteli aluksi tosissaan Tommyn ollessa Rita Repulsan loitsun alaisuudessa. Sarjan toisen tuotantokauden puolessavälissä Jason lähetettiin rauhanturvapalaveriin Sveitsiin, jonka myötä hän luovutti Punaisen Rangerin roolin Rocky DeSantosille.


title: Punainen Ranger

text: Jason palasi vuosia myöhemmin takaisin Punaisen Rangerin rooliin, kun kuningas Mondon kenraalit hyökkäsivät Maahan. Hän liittyi Tommy Oliverin johdolla muiden Punaisten Rangereiden kanssa taistelemaan hyökkäystä vastaan. Vaikka koko operaation johtajana toimi Oliver, Jason sai johtaa ryhmää taistelukentällä.


title: Punainen Ranger

text:
Jasonilla oli käytössään Dinozord ja Thunderzord mechat. Aseinaan hän käytti usein Blade Blaster laserasetta ja voimamiekkaa.
Rocky DeSantos oli toinen Punainen Ranger, joka korvasi Jason Lee Scottin. Tommy Oliverin saadessa jo aikaisemmin Valkoisen Rangerin roolin myötä Power Rangereiden johtajan aseman, jäi DeSantos varajohtajaksi. Rocky oli energinen poika, joka halusi pitää vain hauskaa. Hän ei loistanut älykkyydellään, mutta korvasi tämän taistelujen aikana kamppailutaidoillaan ja itsepäisyydellään.


title: Punainen Ranger

text:
DeSantos päätyi Punaiseksi Rangeriksi vieraillessaan Angel Grovessa kamppailuturnauksessa. Vierailun aikana hän auttoi useaan otteeseen Power Rangereita, jonka myötä Zordon päätti tehdä DeSantosista Scottin korvaajan Punaisen Rangerin rooliin. Myöhemmällä vaiheella DeSantos menetti muiden Rangereiden ohella voimansa Rito Revolton hyökkäysten johdosta. He saivat myöhemmin uudenlaiset voimakolikot, joiden avulla DeSantoskin kykeni muuntautumaan takaisin Punaiseksi Rangeriksi.
Aurico oli kolmas Punainen Ranger, joka oli samalla ulkoavaruudesta tullut Punainen Ranger. Zordon valitsi hänet ja muut uudet Rangerit Aquitar-planeetalta väliaikaisiksi Power Rangereiksi, kun arkkiviholliset Zedd ja Repulsa onnistuivat muuttamaan heidän edeltäjänsä lapsiksi. Sillä välin kun he etsivät Zeo-kristalleja muuttuakseen takaisin teini-ikäisiksi, muukalaisolennot taistelivat Lordi Zeddiä ja Rita Repulsaa vastaan.


title: Punainen Ranger

text: Auricon myötä Punainen Ranger nousi takaisin johtajan asemaan. Hän johti Rangerit voittokkaisiin taisteluihin taktisuutensa ansiosta. Auricon heikkoutena muiden aquitarien tavoin oli puhtaan veden saanti, jonka vuoksi he eivät voineet olla pitkään Maassa.


title: Punainen Ranger

text:
Auricolla oli käytössään punainen Battle Borg ja käytti aseenaan laserpistoolia ja miekkaa.
Tommy Oliver (s. 20. lokakuuta 1975) oli neljäs Punainen Ranger. Hän on toistaiseksi ainut hahmo, joka on toiminut kahdesti Punaisena Rangerina; ensimmäisen kerran Punaisena Zeo Rangerina ja toisen kerran heti perään Punaisena Turbo Rangerina. Hän oli rohkea ja sankarillinen Ranger, jolla oli voimakas velvollisuuden tunne ja sitoutumisen tahto.


title: Punainen Ranger

text: Oliverista tuli Punainen Ranger löydettyään punaisen Zeo-kristallin, jonka avulla hän palautui takaisin teini-ikäiseksi Zeddin muutettua hänet lapseksi. Oliverin täytyi matkustaa muinaiseen Amerikkaan, jossa viisas ja iäkäs shamaani koetteli hänen kykyä seurata vaistojaan. Oliverin täytyi valita yksi kolmesta pussista, jossa hän vaitoaisi kristallin olevan. Onnistuneen testin jälkeen shamaani palkitsi Oliverin kristallilla. Hän palasi takaisin Angel Groveen, jossa Oliverista tuli Punainen Zeo Ranger.


title: Punainen Ranger

text: Zeo aikakauden jälkeen Oliver sai jatkaa johtajan roolissa ja omaksui Punaisen Turbo Rangerin roolin. Sittemmin hän luovutti Dimitrian ehdotuksesta voimansa jatkajalleen TJ Johnsonille.


title: Punainen Ranger

text: Tommy palasi vuosia myöhemmin takaisin Punaisen Zeo Rangerin rooliin, kun kuningas Mondon kenraalit hyökkäsivät Maahan. Hän sai Androsilta tiedon hyökkäyksen tulosta ja kutsui yhdeksän muuta Punaista Rangeria liittymään hänen kanssaan taistelemaan hyökkäystä vastaan. Vaikka Tommy toimi koko operaation johdossa, sai ensimmäinen Punainen Ranger Jason toimia taistelukentällä johtoasemassa.


title: Punainen Ranger

text: TJ Johnson oli viides Punainen Ranger ja toinen Punainen Turbo Ranger, korvatessaan Tommy Oliverin. Hän sai Power Ranger voimansa muutettuaan Angel Groveen pyrkiäkseen baseball pelaajaksi. TJ tapasi sattuman kautta Tommyn ja Katin, joita hän auttoi taistelemaan Divatoxin kätyreitä vastaan. Rangereiden silloinen uusi mentori Dimitria päätti korvata Tommyn TJ:llä antaakseen Tommylle mahdollisuuden pyrkiä saavuttamaan elämässään muita tavoitteita.


title: Punainen Ranger

text: TJ oli Turbo aikakauden loppuun asti Punainen Ranger, kunnes Divatoxin joukot tuhosivat voimakammion, jonka myötä Rangerit menettivät voimansa. Siitä huolimatta TJ onnistui johdattamaan ryhmänsä uuteen tukikohtaan, avaruuteen, jossa hänestä tuli sininen avaruusrangeri.


title: Punainen Ranger

text: Vuonna 2002 TJ palasi takaisin punaisen turbo rangerin rooliin liittyessään yhdeksän muun punaisen rangerin kanssa taistelemaan kuningas Mondon suunnittelemaa hyökkäystä, jossa he joutuivat taistelemaan Serpenteraa vastaan.


title: Punainen Ranger

text: Andros oli Punainen Astro Ranger, joka ei aluksi suostunut ottamaan vastaan hänen avaruusasemalle saapuneita Power Rangereita. Hetken suostuttelun jälkeen Andros otti Rangerit alukseensa ja toimi itse ryhmän uutena johtajana. Hän on kotoisin KO-35 planeetalta, joka oli muinoin ihmisten asuttama siirtomaaplaneetta. Se kuitenkin jouduttiin evakuoimaan. Andros on johtajana erittäin vakava ja päättäväinen. Maassa asuessaan hänellä oli kuitenkin vaikeuksia tottua ihmisten käytöstapoihin ja normeihin. Hän yritti myös sarjan aikana tehdä kaikkensa löytääkseen pitkään kadoksissa olleen siskonsa Karonen.


title: Punainen Ranger

text: Andros käytti aseinaan Spiral Sabre miekkaa ja ohjasi Mega V1 nimistä robottia. Hän ohjasi myös Delta Megazordia.


title: Punainen Ranger

text: Andros palasi noin vuotta myöhemmin takaisin Rangerin rooliinsa auttaakseen Galaxy Rangereita taistelemaan Psycho Rangereita vastaan. Muutamaa vuotta myöhemmin Andros kutsuttiin toistamiseen apuun yhdeksän muun Punaisen Rangerin tavoin taistelemaan kuningas Mondon suunnitelmaa vastaan. Hän matkusti uudella avaruusaluksellaan, Astro Megaship mark 2:lla kuuhun estääkseen Mondon joukkoja.


title: Punainen Ranger

text: Leo Corbett oli Punainen Galaxy Ranger, joka päätyi rooliin uteliaisuutensa ja veljensä myötä. Alun perin häntä ei kelpuutettu mukaan seikkailemaan Terra Ventureen. Leo kuitenkin hiipi salaa alukseen, jotta näkisi minne muut olivat menossa. Hetkeä myöhemmin hän joutui kuitenkin keskelle harjoitustehtävää, jossa hän kohtasi Mayan, keltaisen Rangerin. Leo sai lopulta jäädä alukseen, mutta ei saanut osallistua heidän tehtäviin niiden ollessa liian vaarallisia. Hänen veljensä Miken (Magna Defender) ja Pinkki Rangeri Kendrix'in mentyä portaalin läpi Mirinoihin, Leo seurasi kaksikkoa vaikka veljensä kielsi häntä seuraamasta. Paikalla he joutuivat taistelemaan Furiota vastaan, jonka aikana Mike putosi kuiluun. Leo yritti pelastaan veljensä, joka luovutti ennen surmaansa Leolle punaisen Quasar Saber miekan. Veljensä Miken muiston ylläpitämiseksi Leo on yrittänyt toimia parhaimpana Punaisena Rangerina mitä hän voi olla. Leo käyttää aseinaan Transdaggeria, Quasar Launcheria ja ohjaa Lion Galactazordia. Hänellä oli käytössään myös Red Jet Jammer ja Red Astro Cycle.


title: Punainen Ranger

text: Vuosien jälkeen Leo luovutti voimansa palauttamalla Quasar Saber miekan takaisin kiveen, jotta Mayan heimo säilyisi elossa. Hän jäi sittemmin asumaan Mirinoihin muiden Terra Venturen asukkaiden kanssa.


title: Punainen Ranger

text:
Leo kuitenkin palasi hetkellisesti takaisin Punaisen Rangerin rooliin, kun Triskull ja hänen kätyrinsä valloittivat Mirinoin. Hän matkasi Maahan, jossa Leo auttoi Lightspeed Rangereita taistelemaan Triskullia ja Trakeenaa vastaan. Leo palasi vielä toistamiseen Punaisen Galaxy Rangerin rooliinsa, kun Machine Empiren joukot yrittivät tuhota Maan Serpenteran avulla. Hän liittoutui yhdeksän muun Punaisen Rangerin kanssa taistelemaan Kuuhun vihollisia vastaan.
Carter Grayson oli Punainen Rescue Ranger, joka toimi sitä ennen palomiehenä Mariner Bayssa. Häntä pidettiin kaupungin parhaana palomiehenä, joka riskeerasi oman henkensä hurjapäisellä tyylillään pelastaakseen ihmisiä. Hän tuli valituksi ensimmäisten joukossa uusiksi Power Rangereiksi ja johti ryhmäänsä Diabolicon joukkoja vastaan. Carterin palomiestausta heijastui myös Rangerin roolissa, jossa hän oli rohkea, itsepäinen ja nopea tekemään ratkaisuja. Taistelujen aikana hän johti Power Rangerit kerta toisensa jälkeen voittoon ja kukisti lopulta kuningatar Bansheeran viimeisessä taistossa.


title: Punainen Ranger

text: Lapsena Carter oli joutua kohtalon käsiin, kunnes salaperäinen palomies pelasti hänet palavan talon sisältä. Tämä johti myös Carterin innostukseen ryhtyä palomieheksi ja seuraamaan salaperäisen sankarinsa jalanjälkiä. Vuosia myöhemmin hän sai selville salaperäisen pelastajansa olleen kapteeni Mitchell.


title: Punainen Ranger

text: Luovuttuaan Power Rangerin voimistaan hänet kutsuttiin vielä kerran taistelemaan pahuutta vastaan, kun Vypra palasi takaisin kuolleesta tuhoamaan Silver Hillsiä. Carter kokosi vanhan ryhmänsä Lightspeed Rescue Rangerit kokoon auttaakseen Time Force Rangereita tuhoamaan Vypran lopullisesti. Carter kutsuttiin vielä toistamiseen takaisin Punaisen Rangerin rooliinsa, kun Tommy Oliver kasasi kymmenen hengen ryhmän, jossa olivat mukana kaikki edelliset Punaisena Rangerina toimineet sankarit. He taistelivat Serpenteraa vastaan, joka yritti tuhota Maan.


title: Punainen Ranger

text: Punainen Ranger on esiintynyt molemmissa elokuvissa "Power Rangers" (1995) ja Power Rangers turbovaihteella (1997). Ensimmäisessä elokuvassa titteliä piti hallussaan Rocky DeSantos, jota näytteli Steve Cardenas. Toisessa elokuvassa Tommy Oliver toimi Punaisena Rangerina, jota näytteli Jason David Frank.


title: Punainen Ranger

text: Punainen Ranger on pelattavana hahmona kaikissa Power Rangers videopeleissä, paitsi issa, jossa pelataan pelkästään Rangereiden Zordeilla.


title: Hammarön kunta

text: Hammarön kunta () on Värmlannin läänissä sijaitseva Ruotsin kunta. Maakuntajaossa se kuuluu Värmlantiin. Kunnan keskustaajama on Skoghall.


title: Hammarön kunta

text: Kunnan maapinta-ala on 59,44 neliökilometriä (1.1.2016) ja asukasluku 15 420 henkeä (31.12.2015).


title: Hammarön kunta

text: Pinta-alaltaan Hammarö on Ruotsin pienimpiä kuntia. Kunta sijaitsee Vänernin pohjoisrannalla ja pohjoisessa sitä ympäröi kaikkialla paljon suurempi Karlstadin kunta.


title: Hammarön kunta

text: Vuonna 2007 kunnassa oli 4,04 km² peltoa, joten saman ajankohdan maapinta-alaan vertaamalla saadaan peltojen osuudeksi 7,1 prosenttia kunnan maapinta-alasta.


title: Hammarön kunta

text: Hammarön maalaiskunta muutettiin vuonna 1950 Hammarön kauppalaksi ilman alue muutoksia. Vuoden 1971 kuntauudistuksessa kauppala muutettiin nykyiseksi Hammarön kunnaksi. Hammarö ja Munkforsin kunnat ovat ainoat Värmlannin läänin kunnat, jotka koostuvat ainoastaan yhdestä entisestä pitäjästä.


title: Hammarön kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 133 Suomessa syntynyttä, mikä vastasi 0,9 prosenttia kunnan väestöstä.


title: Hammarön kunta

text: Vielä vanhempien vuoden 1984 lopun tietojen mukaan 4,7 prosenttia kunnan asukkaista oli ulkomailla syntyneitä. Tuolloin kunnassa asui 143 Suomessa syntynyttä, mikä vastasi 1,1 prosenttia kunnan väestöstä.


title: Hammarön kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 210 825 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 120 000 kruunua.


title: Hammarön kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Hammarön kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Hammarön kunta

text: Kunnassa on 2 taajamaa, joiden osuus kunnan väestöstä vuoden 2010 lopussa oli 90,7 prosenttia. Taajamien ulkopuolella asui tuolloin 1 389 asukasta. Seuraavassa on lueteltu kunnan alueella sijaitsevat taajamat väkilukuineen:


title: Hammarön kunta

text: Kunnan keskustaajama on lihavoitu.


title: Hammarön kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Hammarön kunta

text: Lövnäs on sittemmin kasvanut yhteen Skoghallin taajaman kanssa.


title: Hammarön kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Hammarön kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hammarön kunnanvaltuustossa vuodesta 1973 lähtien.


title: Hammarön kunta

text: Vuodesta 2016 alkaen kunnassa on yksi piiri, Hammarön piiri.


title: Hammarön kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Hammarön kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Hammarö

text: Hammarö on entinen kauppala Keski-Ruotsissa. Kauppala sijaitsi samannimisellä Hammarön saarella Vänern-järven pohjoisrannalla aivan Karlstadin kaupungin eteläpuolella. Kauppalan alue kuului Värmlannin lääniin ja Värmlannin maakuntaan ja sen keskuksena toimi Skoghallin taajama.


title: Hammarö

text: Hammarön kauppala muodostettiin vuonna 1950 muuttamalla koko aiempi Hammarön maalaiskunta kauppalaksi. Vuoden 1952 kuntauudistus ei vaikuttanut kauppalan rajoihin mitenkään. Vuoden 1971 kuntauudistuksessa kauppalasta tehtiin nykyinen Hammarön kunta, mutta sen rajoja ei tuolloinkaan muutettu. Kauppalan käyttämä vaakuna on nykyään Hammarön kunnan vaakunana.


title: Hammarö

text: Hammarön maalaiskunta, kauppala ja nykyinen kunta kuuluivat kaikki Hammarön seurakuntaan.


title: Kurt Schrader

text: Kurt Schrader (s. 19. lokakuuta 1951 Bridgeport, Connecticut) on yhdysvaltalainen demokraattipoliitikko.


title: Kurt Schrader

text: Schrader on ollut Yhdysvaltain edustajainhuoneen jäsen Oregonin viidennestä vaalipiiristä 3. tammikuuta 2009 alkaen. Hän sai marraskuun 2008 vaaleissa noin 54 prosenttia äänistä ja päävastehdokas, republikaanien Mike Erickson noin 38 prosenttia. Hänen edeltäjänsä vaalipiirin edustajana oli puoluetoveri Darlene Hooley, joka toimi edustajainhuoneen jäsenenä vuosina 1997–2009. Schrader kuuluu edustajainhuoneen maatalousvaliokuntaan.


title: Kurt Schrader

text: Schrader pyrki Oregonin edustajainhuoneeseen ensimmäisen kerran vuonna 1994, jolloin hän hävisi republikaaniehdokas Jerry Grishamille 38 äänen erolla. Hän oli uudelleen ehdolla vuonna 1996 ja voitti Paul Kraxburgerin. Schrader oli Oregonin edustajainhuoneen jäsen vaalipiiristä numero 23 vuosina 1997–2003 ja vuosina 2003–2008 hän oli osavaltion senaatin jäsen vaalipiiristä numero 20.


title: Kurt Schrader

text: Schrader on siviiliammateiltaan eläinlääkäri ja maanviljelijä. Hän suoritti eläinlääketieteen tohtorin tutkinnon vuonna 1977 Illinois'n yliopistossa. Hän on suorittanut myös hallinnon Bachelor of Arts -tutkinnon, Cornellin yliopistossa vuonna 1973.


title: Kurt Schrader

text: Schrader on naimisissa ja hänellä on vaimonsa Marthan kanssa viisi lasta. Kun Kurt Schrader tuli valituksi Yhdysvaltain edustajainhuoneeseen, Martha Schraderista tuli hänen seuraajansa Oregonin osavaltion senaatissa.


title: Erie Times-News

text: Erie Times-News on yhdysvaltalainen Eriessä, Pennsylvaniassa ilmestyvä sanomalehti. Lehden ensimmäinen numero julkaistiin 12. huhtikuuta 1888, tuolloin nimellä "Erie Daily Times". Vuonna 1959 nimeksi tuli "Erie Morning News", ja nykyisen nimensä lehti sai vuonna 2000.


title: Erie Times-News

text: Lehden levikki arkisin on 56 124 kappaletta ja sunnuntaisin 75 680 kappaletta.


title: Hugo Turunen

text: Hugo Henrik Turunen () oli suomalainen jääkärieverstiluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana ja komppanianpäällikkönä.


title: Hugo Turunen

text: Turusen vanhemmat olivat maanviljelijä Niilo Turunen ja Emilia Juuti. Hänet vihittiin avioliittoon vuonna 1920 Alli Edla Maria Anderssonin kanssa, josta hän erosi vuonna 1932 ja avioitui toisen kerran vuonna 1938 Hely Lampisen kanssa.


title: Hugo Turunen

text: Turunen kävi kansakoulun ja Joensuun kauppakoulun vuosina 1912–1914 sekä suoritti yksityisesti kahdeksannen luokan (pois lukien vieraat kielet) Kouvolan yhteiskoulussa vuonna 1923. Hän teki opintomatkan vuonna 1926 Ruotsin armeijan ampumakouluun ja suoritti huoltokurssin Suojeluskuntain päällystökoulussa vuonna 1931 ja kävi suojeluskuntain sotilashallinnollisten kurssien ensimmäisen jakson vuonna 1934. Turunen toimi opettajana Markovillan upseerikokelaskursseilla vuonna 1918 ja Kadettikoulussa vuosina 1919–1920.


title: Hugo Turunen

text: Turunen työskenteli isänsä puutavaraliikkeessä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän haavoittui käymissään taisteluissa vain Riianlahdella 22. syyskuuta 1916.


title: Hugo Turunen

text: Turunen saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. jääkärirykmentin 7. jääkäripataljoonan 1. komppaniaan. Edellä mainitun komppanian päälliköksi hänet nimitettiin 23. maaliskuuta 1918. Hänet siirrettiin 25. maaliskuuta 1918 komppanioineen 4. Jääkärirykmentin 11. jääkäripataljoonaan, missä hänen komppaniastaan tuli pataljonan 2. komppania. Hänet siirrettiin komppanianpäällikön tehtävästä joukkueenjohtajaksi 1. huhtikuuta 1918. Hän osallistui sisällissodassa taisteluihin Viipurissa.


title: Hugo Turunen

text: Turunen toimi sisällissodan jälkeen 4. Jääkärirykmentin XI pataljoonan 2. komppanian päällikkönä, josta tehtävästä hänet siirrettiin 27. kesäkuuta 1918 komppanianpäälliköksi Kaartin jääkäripataljoonan 2. komppaniaan ja edelleen 2. huhtikuuta 1919 alkaen Keski–Suomen rykmenttiin, missä hän toimi myös pataljoonankomentajana ja rykmentin talouspäällikkönä. Puolustusvoimista Turunen siirrettiin 5. syyskuuta 1925 suojeluskuntajärjestöön, jossa hän toimi Yliesikunnan vanhempana sotilastarkastajaksi ja 6. joulukuuta 1925 alkaen Varsinais–Suomen suojeluskuntapiirin päällikkönä. Suojeluskunnista hän erosi 3. toukokuuta 1927 ja työskenteli sen jälkeen maanviljelijänä kotitilallaan Rantasalmella. Takaisin Suojeluskuntiin hän liittyi 1. lokakuuta 1928 ja hänet määrättiin Etelä–Hämeen suojeluskuntapiirin ja 1. huhtikuuta 1930 alkaen Viipurin suojeluskuntapiirin kansliapäälliköksi. Toistamiseen hän erosi Suojeluskunista 15. joulukuuta 1934 ja työskenteli sen jälkeen 1. kesäkuuta 1935 alkaen Hakkapeliitan levikkipäällikkönä.


title: Hugo Turunen

text: Turunen osallistui talvisotaan ylimääräisten harjoitusten (YH) aikana Mikkelin suojeluskuntapiirin päällikkönä ja myöhemmin Kotijoukkojen esikunnassa majoitus- ja rakennustoimiston päällikkönä. Välirauhan aikana hän jatkoi samassa tehtävässä, kunnes jatkosodan puhjettua hänet siirrettiin Kotijoukkojen esikunnan majoitus- ja kuljetusvälinetoimiston päälliköksi. Vuonna 1944 hänet siirrettiin Viipurin suojeluskuntapiirin ilmasuojelutoimiston komentajan apulaiseksi ja oli tehtävässä sodan loppuun saakka. Suojeluskuntatyönsä ohella hän työskenteli myös Konttorityö Oy:n Viipurin konttorin johtajana sotien loppuun saakka. Turunen työskenteli sotien jälkeen Konttorimies Oy:n toimitusjohtajana Lappeenrannassa aina vuoteen 1963 saakka.


title: Hugo Turunen

text: Turunen toimi Keski–Suomen rykmentin kunnianeuvoston jäsenenä vuosina 1922–1924 ja Kouvolan kauppalanvaltuuston jäsenenä vuosina 1924–1925. Lappeenrannan Kerho Oy:n johtokunnan jäsenenä ja taloudenhoitajana hän toimi vuosina 1949–1959 ja Kaakkois-Suomen kauppakamarin toiminnanjohtajana vuodesta 1948 alkaen. Oy Etelä-Savon johtokunnan jäsenenä ja toiminnanjohtajana sekä sanomalehti Savo-Karjalan taloudenhoitajana hän toimi vuosina 1952–1958. Kirjapaino Oy:n johtokunnan jäsenenä ja toiminnanjohtajana sekä sanomalehti Karjalan taloudenhoitajana hän taasen toimi vuosina 1958–1963. Kaakon Messut toimitusjohtajana hän toimi vuodesta 1967 alkaen. Lappeenrannan taksoituslautakunnan jäsenenä hän toimi vuosina 1948–1950 ja Saimaa-Suomenlahti liikennetoimikunnan sihteerinä ja rahastonhoitajana vuosina 1949–1953 sekä Liikesivistysrahaston Kaakkois-Suomen paikallistoimikunnan sihteerinä vuosina 1949–1965. Etelä-Saimaan Seutusuunnitelmayhdistyksen sihteerinä ja rahastonhoitajana hän toimi taasen vuosina 1949–1967 ja Saimaan Matkailuyhdistyksen johtokunnan jäsenenä vuodesta 1965 alkaen.


title: Arktinen neuvosto

text:
Arktinen neuvosto on kansainvälinen, hallitusten välinen korkean tason foorumi, jossa
keskustellaan arktisten alueiden hallitusten ja alueen alkuperäisyhteisöjä koskevista asioista ja ongelmista.


title: Arktinen neuvosto

text:
Arktinen neuvosto perustettiin virallisesti Ottawan julistuksella vuonna 1996. Neuvoston tarkoituksena oli parantaa
yhteistyötä ja koordinointia arktisen alueen valtioiden välillä. Erityisen tärkeää oli alkuperäiskansojen osallistuminen
päätöksentekoon alueen kannalta olennaisten kysymysten ratkaisemiseen, erityisesti kestävän kehityksen ja
alueen ympäristönsuojelun päätöksiin. Arktinen neuvosto on väline arktisen alueen hallitusten ja ihmisten kohtaamien ongelmien ja haasteiden käsittelemiseen. Neuvosto on koonnut yhteistä tietopohjaa, joka jaetaan eri maiden välillä. Arktinen neuvosto tekee työtä kestävän kehityksen puolesta, jonka perusta ohjeistuksineen löytyy Kestävän kehityksen puiteasiakirjassa. Asiakirja hyväksyttiin Arktisen neuvoston vuoden 2000 ministerikokouksessa.Tarkkailijan asema on auki kaikille ei-arktisille maille, globaaleille ja alueellisille kansainvälisille järjestöille ja
kansalaisjärjestöille.


title: Arktinen neuvosto

text:
Tarkkailijamaat
Kansainväliset järjestöt
Kansalaisjärjestöt


title: Arktinen neuvosto

text:
Arktisen neuvoston pysyväksi jäseneksi voivat päästä kaikki arktisen alueen alkuperäiskansoja edustavat järjestöt. Arktisen
alkuperäiskansan määritelmänä on, että alkuperäiskansa asuttaa useampaa kuin yhtä Arktisen neuvoston jäsenmaata, tai että
yhdessä jäsenmaassa asuu useampi kuin yksi arktinen alkuperäiskansa.Arktisen neuvoston puheenjohtajuus vaihtuu kahden vuoden välein. Ruotsi, Norja ja Tanska ovat määritelleet yhteiset tavoitteet puheenjohtajakausiensa ajaksi, muun muassa neuvoston pääsihteeristön perustaminen Tromsøön, Norjaan. Alla puheenjohtajamaat kronologisessa järjestyksessä:


title: Arktinen neuvosto

text: Arktinen neuvosto on kokoontunut toistaiseksi kerran kunkin puheenjohtajakauden aikana, kauden loppupuolella. Alla kokoontumispaikat aikoineen:


title: Arktinen neuvosto

text:
Arktisen neuvoston asiantuntijatyöryhmät ja niiden tiede- ja tekniset tukiryhmät kokoontuvat säännöllisin väliajoin useaan
kertaan vuoden aikana. Neuvostolla on tällä hetkellä kuusi asiantuntijaryhmää:


title: Tetrafobia

text: Tetrafobialla tarkoitetaan numeron 4 pelkoa. Tämä taikauskoinen pelko on yleisin Itä-Aasian maissa, kuten Kiinassa, Japanissa, Koreassa ja Taiwanissa. Kiinan kielellä sana "neljä" (四, pinyin: sì) muistuttaa äänneasultaan huomattavasti sanaa "kuolema" (死, pinyin: sǐ) monissa puhutun kiinan kielissä. Vastaavasti sana "neljä" on japaniksi ("shi") ja koreaksi (사, sa) ääntämykseltään täysin sama kuin kunkin kielen kuolemaa tarkoittava sana.


title: Tetrafobia

text: Tetrafobian vuoksi Itä-Aasiassa vältetään numeroa 4 juhlapäivien ja perheenjäsenen sairauden aikana. Jälkimmäisellä on huomattava rooli erityisesti kiinalaisessa kulttuurissa. Luvun 4 pelon vuoksi myös muut numerot, joissa 4 esiintyy (14, 24 jne.) ovat pannassa. Edellä mainituissa maissa luvun 4 sisältävät numerot jätetään pois rakennuksissa, kuten hotelleissa, toimistoissa ja sairaaloissa. Pöytänumerot 4, 14, 24 jne. jätetään usein pois hääaterioilla ja muissa sosiaalisissa tapahtumissa. Monissa asuinrakennuskomplekseissa rakennusnumerot 4, 14, 24 jne. korvataan usein kirjaimen ja numeron yhdistelmällä: rakennuksesta 4 tulee rakennus 3A, 14:stä 13A ja niin edelleen.


title: Tetrafobia

text: Hongkongissa joistain rakennuksista, kuten pilvenpiirtäjistä Vision City ja The Arch, puuttuu kokonaan kerrosnumerointi kerroksista 40–49. Tämän kulttuurisen fobian ulkopuolella kasvaneelle menetelmä antaa vaikutelman kuin joitain kerroksia puuttuisi kokonaan, sillä 39/F-kerrosta seuraa 50/F. Kiinalaisten armeijalentokoneiden nimi alkaa aina numerolla 5, kuten taistelukone ”Shenyang J-5”. Vastaavasti taiwanilaiset ja eteläkorealaiset merivoimat eivät käytä numeroa 4 antaessaan aluksilleen viirinumerot. Kaupungeissa, joissa itäaasialainen ja länsimainen kulttuuri sekoittuvat (kuten Hongkong ja Singapore), on mahdollista, että joissain rakennuksissa sekä numero 13 että numero 4 kaikkine variaatioineen jätetään pois.


title: Tetrafobia

text: Koreassa tetrafobia on Kiinaan verrattuna vähäisempi, joskin kerrosnumero 4 hypätään yli lähes aina sairaaloissa ja muissa julkisissa rakennuksissa. Muissa rakennuksissa neljännen kerroksen numerona on kirjain F (englannin kielen sanasta "four") numeron 4 sijaan, samoin hisseissä. Asunnon numeroita, joissa on useampi nelonen (kuten 404), pyritään välttämään. Tetrafobiassa voidaan mennä jopa niin pitkälle, että kiinteistön arvo putoaa.


title: Sirkka Lekman

text: Sirkka Liisa Lekman (vuodesta 2017 Leikkula; s. 13. syyskuuta 1944 Laukaa) on suomalainen opettaja, siluettitaiteilija ja kokoomuslainen poliitikko.


title: Sirkka Lekman

text: Lekman toimi kansanedustajana syyskuusta 1998 maaliskuuhun 1999. Hän nousi eduskuntaan, kun Anssi Rauramo siirtyi Helsingin kaupungin liikuntajohtajaksi. Hän sai eduskuntavaaleissa 1995 1774 ääntä ja oli kolmannella varasijalla Pirjo-Riitta Antvuoren ja Seppo Kanervan jälkeen, jotka nousivat kansanedustajiksi syksyllä 1996. Lekman oli varsinaisena jäsenenä eduskunnan työasiainvaliokunnassa ja ympäristövaliokunnassa sekä sivistysvaliokunnan varajäsen. Eduskuntavaaleissa 1999 hän putosi eduskunnasta jäätyään toiselle varasijalle. Viimeisimmän kerran Lekman on ollut eduskuntavaaliehdokkaana eduskuntavaaleissa 2003, joissa hän sai 2887 ääntä, jotka riittivät kuudenteen varasijaan, ja oli eniten ääniä saanut ehdokas kahdella äänestysalueella, Suutarilassa ja Töyrynummella.


title: Sirkka Lekman

text: Lekman oli Helsingin kaupunginvaltuuston jäsen vuosina 1985–2004 ja kaupunginhallituksessa 1995–2004. Parhaan kunnallisvaalituloksensa hän saavutti vuoden 1996 vaaleissa, joissa hän sai 2232 ääntä.


title: Sirkka Lekman

text: Lekman on varsinaiselta ammatiltaan opettaja. Hän valmistui kansakoulunopettajaksi vuonna 1967 ja suoritti kasvatustieteiden approbaturin vuonna 1970. Hän työskenteli opettajana Helsingissä vuodesta 1967 vuoteen 2004 ja 1990–1996 hän oli Töyrynummen ala-asteen rehtori sekä 1986–1990 Suutarilan ala-asteen vararehtori.


title: Sirkka Lekman

text: Lekman on myös siluettitaiteilija. Hän on leikannut siluetteja Linnanmäen huvipuistossa kesinä 1988–2007 ja satunnaisesti myöhemminkin, viimeistä kertaa kesällä 2017. Hänen isänsä, opettaja Eero Manninen leikkasi siluetteja Linnanmäellä vuodesta 1955 vuoteen 1992.


title: Sirkka Lekman

text: Lekmanilla on kaksi aikuista lasta, vuosina 1973 ja 1976 syntyneet pojat.


title: We Global

text: We Global on hip hop -tuottaja DJ Khaledin kolmas studioalbumi, joka julkaistiin 16. syyskuuta 2008.


title: We Global

text: Albumia myytiin ensimmäisellä viikolla 59,573 kappaletta, ja se sijoittui Billboard 200 -listan 7. sijalle. Nyt albumia on myyty Yhdysvalloissa 110,000.